

SVEUČILIŠTE U ZAGREBU

FAKULTET STROJARSTVA I BRODOGRADNJE



STATUT

Zagreb, 2023.

SADRŽAJ

*Stranica*

[I. OPĆE ODREDBE 1](#_Toc133569981)

[Predmet normiranja 1](#_Toc133569982)

[Status Fakulteta 1](#_Toc133569983)

[Zadaća Fakulteta 2](#_Toc133569984)

[Opći akti Fakulteta 2](#_Toc133569985)

[Žig, pečat i znak Fakulteta 2](#_Toc133569986)

[Članovi akademske zajednice, akademske slobode 2](#_Toc133569987)

[Djelatnost Fakulteta 3](#_Toc133569988)

[II. TIJELA FAKULTETA 4](#_Toc133569989)

[Upravljanje Fakultetom 4](#_Toc133569990)

[Dekan 4](#_Toc133569991)

[Nadležnosti dekana 4](#_Toc133569992)

[Izbor dekana i stupanje na dužnost 6](#_Toc133569993)

[Razrješenje dekana 7](#_Toc133569994)

[Prodekani 7](#_Toc133569995)

[Kolegij dekana 8](#_Toc133569996)

[Tajnik Fakulteta 9](#_Toc133569997)

[Fakultetsko vijeće 9](#_Toc133569998)

[Sastav Fakultetskog vijeća 10](#_Toc133569999)

[Sazivanje i način glasovanja na Fakultetskom vijeću 11](#_Toc133570000)

[Izbor predstavnika Fakulteta u Vijeće područja i Senat Sveučilišta 12](#_Toc133570001)

[Teme od posebnog interesa za studente 12](#_Toc133570002)

[Stalna i povremena povjerenstva 13](#_Toc133570003)

[III. USTROJSTVO FAKULTETA 13](#_Toc133570004)

[Zavodii katedre 13](#_Toc133570005)

[Knjižnica 16](#_Toc133570006)

[Dekanat i tajništvo 16](#_Toc133570007)

[Centar za podršku 17](#_Toc133570008)

[Povezivanje visokog obrazovanja, znanosti i prakse 17](#_Toc133570009)

[Predstojnici zavoda, voditelji katedri i laboratorija 17](#_Toc133570010)

[IV. STUDENTI 19](#_Toc133570011)

[Ostvarivanje statusa studenta 19](#_Toc133570012)

[Stegovna odgovornost studenta 19](#_Toc133570013)

[Prava i obveze studenta 19](#_Toc133570014)

[Mirovanje prava i obveza studenta 20](#_Toc133570015)

[Posebne mogućnosti studiranja 20](#_Toc133570016)

[Prestanak statusa studenta 20](#_Toc133570017)

[V. STUDIJ 21](#_Toc133570018)

[Vrste studija 21](#_Toc133570019)

[Uvjeti upisa 22](#_Toc133570020)

[Trajanje studija i ECTS bodovi 23](#_Toc133570021)

[Ustrojstvo i način izvedbe studija 23](#_Toc133570022)

[Studijski program i izvedbeni plan nastave 23](#_Toc133570023)

[Vanjska suradnja 24](#_Toc133570024)

[Trajanje akademske godine 24](#_Toc133570025)

[Oblici izvođenja nastave 24](#_Toc133570026)

[***Predavanja i vježbe*** 25](#_Toc133570027)

[Seminari 25](#_Toc133570028)

[Terenska nastava 25](#_Toc133570029)

[Poučavanje na daljinu 26](#_Toc133570030)

[Upis više godine 26](#_Toc133570031)

[Završetak studija 26](#_Toc133570032)

[***Završetak prijediplomskog i diplomskog studija*** 26](#_Toc133570033)

[Završetak poslijediplomskih studija 27](#_Toc133570034)

[Završetak programa cjeloživotnog obrazovanja i usavršavanja 27](#_Toc133570035)

[Promocija 27](#_Toc133570036)

[Oduzimanje akademskog ili stručnog naziva, odnosno akademskog stupnja doktora znanosti 28](#_Toc133570037)

[VI. ZAPOSLENICI 28](#_Toc133570040)

[Obavljanje fakultetske djelatnosti 28](#_Toc133570041)

[Nastavnička, suradnička i stručna radna mjesta 28](#_Toc133570042)

[Ustroj radnih mjesta nastavnika i suradnika 28](#_Toc133570043)

[Kriteriji za izbor na radno mjesto 29](#_Toc133570044)

[Zapošljavanje na slobodno radno mjesto 30](#_Toc133570045)

[Izbor na više radno mjesto 31](#_Toc133570046)

[Reizbor na radno mjesto nastavnika 32](#_Toc133570047)

[Suradnici 32](#_Toc133570048)

[Ocjena rada suradnika 33](#_Toc133570049)

[Stručna radna mjesta 33](#_Toc133570050)

[Počasno zvanje 33](#_Toc133570051)

[Slobodna studijska godina 33](#_Toc133570052)

[Prava nastavnika imenovanih na rukovodeće i javne dužnosti 33](#_Toc133570053)

[Mirovanje rokova i produljenje ugovora o radu 34](#_Toc133570054)

[Rad zaposlenika izvan Fakulteta 34](#_Toc133570055)

[Prestanak ugovora o radu nastavnika 34](#_Toc133570056)

[Zamjena privremeno odsutnoga zaposlenika 35](#_Toc133570057)

[Naslovni nastavnik, znanstvenik i suradnik 35](#_Toc133570058)

[Nagrade i priznanja 35](#_Toc133570059)

[Stegovni postupak 35](#_Toc133570060)

[VII. ZNANSTVENI I STRUČNI RAD 35](#_Toc133570061)

[Znanstveno i stručno istraživanje 35](#_Toc133570062)

[Predlaganje, ugovaranje i izvedba projekata te analiza i ekspertiza 36](#_Toc133570063)

[Zaklade, donacije i sponzorstva 37](#_Toc133570064)

[VIII. IMOVINA I POSLOVANJE FAKULTETA 37](#_Toc133570065)

[Imovina Fakulteta i njegovih ustrojbenih jedinica 37](#_Toc133570066)

[Financijska sredstva za obavljanje djelatnosti 37](#_Toc133570067)

[IX. JAVNOST RADA I POSLOVNA TAJNA 38](#_Toc133570068)

[Javnost rada Fakulteta 38](#_Toc133570069)

[Poslovna tajna 38](#_Toc133570070)

[X. PRIJELAZNE I ZAVRŠNE ODREDBE 38](#_Toc133570071)

Sveučilište u Zagrebu, Fakultet strojarstva i brodogradnje, sljednik visoke naobrazbe Tehničke visoke škole 1919. – 1926. godine, Tehničkoga fakulteta Sveučilišta u Zagrebu 1926. – 1956. godine donosi Statut kao svoj temeljni akt.

Na temelju članka 19. stavka 3. točke 2. Zakona o visokom obrazovanju i znanstvenoj djelatnosti (»Narodne novine«, br. 119/22., u daljnjem tekstu: Zakon) i članka 54. stavka 2. točke 2. Statuta Sveučilišta u Zagrebu od 21. ožujka 2023. (u daljnjem tekstu: Statut Sveučilišta), Fakultetsko vijeće na svojoj \_\_\_\_\_\_\_\_\_ redovnoj sjednici održanoj \_\_\_\_\_\_\_\_\_\_\_2023. godine, donosi

**STATUT**

**Fakulteta strojarstva i brodogradnje, Sveučilišta u Zagrebu**

# OPĆE ODREDBE

### Predmet normiranja

1. Ovim Statutom utvrđuje se naziv, sjedište i djelatnost Fakulteta strojarstva i brodogradnje (u daljnjem tekstu Fakultet), ustroj, sastav, ovlasti i način odlučivanja njegovih tijela, ustrojavanje i izvođenje sveučilišnih i stručnih studija, status nastavnika, suradnika, i drugih zaposlenika, način izbora nastavnika i suradnika, status, prava i dužnosti studenata, znanstveno i stručno istraživanje te druga pitanja važna za djelatnosti i poslovanje Fakulteta, u skladu sa Zakonom o visokom obrazovanju i znanstvenoj djelatnosti (u daljnjem tekstu: Zakon) i Statutom Sveučilišta u Zagrebu (u daljnjem tekstu: Statut Sveučilišta).

### Status Fakulteta

* 1. Fakultet je javno visoko učilište koje ustrojava i izvodi sveučilišne studije, znanstveni i visokostručni rad.
	2. Fakultet je sastavnica Sveučilišta u Zagrebu koje sukladno zakonu ima nad Fakultetom osnivačka prava.
	3. Fakultet ima svojstvo pravne osobe i upisuje se u sudski registar ustanova te u Upisnik visokih učilišta pri nadležnom ministarstvu.
	4. Naziv Fakulteta je: Sveučilište u Zagrebu, Fakultet strojarstva i brodogradnje.
	5. Skraćeni naziv Fakulteta glasi: FSB
	6. Sjedište Fakulteta je u Zagrebu, Ivana Lučića 5.

### Zadaća Fakulteta

čl.3. statuta sveučilišta (dalje SS)

1. Zadaće Fakulteta su znanstveno istraživanje i stručni rad u svrhu održivog razvoja područja iz djelatnosti Fakulteta te ustrojavanje i izvođenje sveučilišnih studija utemeljenih na njemu i iznimno, stručnih studija.

### Opći akti Fakulteta

1. Opći akti Fakulteta su pravilnici, poslovnici i odluke kojima se uređuju pojedina pitanja djelatnosti Fakulteta.
2. Opće akte Fakulteta donosi Fakultetsko vijeće na prijedlog dekana. Izmjene i dopune općih akata donose se po istom postupku kao i sami opći akti. Opći akti stupaju na snagu osmog dana od dana njihovog objavljivanja, a u iznimnim i posebno opravdanim slučajevima danom donošenja.

### Žig, pečat i znak Fakulteta

čl.4 SS

1. Fakultet ima svoj suhi žig, pečat i znak.
2. Pobliže odredbe o žigu, pečatu i znaku Fakulteta, njihova upotreba kao i grafička rješenja, određuju se Pravilnikom o korištenju žiga, pečata i znaka Fakulteta.
3. U okviru svojih temeljnih djelatnosti Fakultet ima pravo i obvezu služiti se nazivom, grbom i zastavom Sveučilišta te ih u cijelosti ili djelomično unositi u svoja obilježja.
4. Žig i pečat s grbom Republike Hrvatske Fakultet stavlja samo na akte koji se donose u okviru javnih ovlasti koje Fakultet ima u skladu s propisima.
5. U ostalom poslovanju, izvan javnih ovlasti Fakulteta iz prethodnog stavka ovog članka, Fakultet rabi pečate okruglog oblika sa znakom Fakulteta i punim nazivom Fakulteta.

### Članovi akademske zajednice, akademske slobode

čl. 6. SS

1. Članovi sveučilišne akademske zajednice su svi nastavnici, znanstvenici, suradnici, studenti i drugi sudionici u procesu visokog obrazovanja, znanstvenog istraživanja te stručnog rada.
2. Uzajamnost i partnerstvo svih pripadnika akademske zajednice temeljno je načelo po kojemu djeluje Fakultet.
3. Akademska sloboda na Sveučilištu, a time i na Fakultetu, sloboda je svakog člana u znanstvenom istraživanju i stvaralaštvu, poučavanju, međusobnoj suradnji i udruživanju. Fakultet poštuje ustavno načelo o nedopustivosti diskriminacije (zbog rase, spola, jezika, vjere, političkog ili drugog uvjerenja, nacionalnog ili socijalnog podrijetla, imovine, rođenja, društvenog položaja, invalidnosti, seksualne orijentacije, dobi i drugo).
4. Članovi sveučilišne akademske zajednice dužni su navesti kad javno nastupaju u ime Sveučilišta ili Fakulteta.
5. Članovi sveučilišne akademske zajednice dužni su unutar Fakulteta djelovati politički neutralno, bez isticanja osobnih političkih stavova.

### Djelatnost Fakulteta

1. Fakultet je upisan u sudski registar ustanova pri Trgovačkom sudu u Zagrebu.
2. Fakultet je upisan u Upisnik visokih učilišta temeljem dopusnice nadležnog ministarstva.
3. Djelatnost Fakulteta strojarstva i brodogradnje kao visokog učilišta i znanstveno-nastavne sastavnice Sveučilišta jest:

obrazovanje studenata na preddiplomskom, diplomskom i poslijediplomskom studiju;

cjeloživotno obrazovanje stručnjaka iz gospodarstva;

organiziranje znanstvenih i stručnih skupova;

znanstvenoistraživačka djelatnost;

obrazovanje znanstvenog podmlatka;

izrada znanstvenih i stručnih projekata, analiza, atesta, ekspertiza i studija;

nostrifikacija projekata izrađenih u inozemstvu;

sudska vještačenja;

poslovi stručnog nadzora sukladno zakonima i podzakonskim aktima;

projektiranje, nadzor i revizije u graditeljstvu;

certificiranje proizvoda

energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi;

* certificiranje poslovnih sustava, te sustava upravljanja kvalitetom, okolinom, sigurnošću i drugim područjima upravljanja u vezi s poslovanjem te izdavanja potvrda o sukladnosti s normama i propisima;

stručne i znanstvene konzultacije;

znanstveni i stručni poslovi razvoja, projektiranja i održavanja proizvoda, tehničkih procesa i sustava, uključujući i njihov utjecaj na društvo i okoliš;

stručni poslovi zaštite okoliša;

obavljanje recenzija i revizija projekata, stručnih i znanstvenih radova;

laboratorijska ispitivanja i mjerenja, umjeravanje i ovjeravanje mjernih sredstava;

izrada prototipova raznolikih proizvoda, uređaja i strojeva;

tiskarstvo;

nakladništvo;

informatička i marketinška djelatnost;

knjižnična djelatnost za potrebe nastave te znanstvenog i stručnog rada;

pružanje usluga gospodarskim i drugim pravnim osobama kada to služi razvoju struke i racionalnoj primjeni opreme, uređaja i strojeva;

te sve ostalo usmjereno razvitku i unapređenju struke i društvenoj dobrobiti.

# TIJELA FAKULTETA

### Upravljanje Fakultetom

1. Tijela upravljanja Fakulteta su: dekan i Fakultetsko vijeće.
2. Dekan i Fakultetsko vijeće uz stalna tijela propisana ovim Statutom, mogu osnivati i druga stručna i savjetodavna tijela radi pomoći u obavljanju poslova iz svoje nadležnosti.

### Dekan

čl. 41. st. 1. SS

1. Dekan je čelnik Fakulteta s ovlastima utvrđenim Statutom Sveučilišta i ovim Statutom.
2. Znak dekanove časti je dekanski lanac.

### Nadležnosti dekana

1. Dekan:
2. predstavlja i zastupa Fakultet
3. po položaju je član Senata
4. po položaju je član Vijeća tehničkog područja
5. saziva i predsjedava Fakultetskim vijećem te predlaže dnevni red sjednica Fakultetskog vijeća
6. predlaže Fakultetskom vijeću donošenje općih akata te donosi opće akte koji nisu u nadležnosti Fakultetskog vijeća
7. po položaju član je Nadzornog odbora pravne osobe kojem je Fakultet osnivač
8. donosi poslovne odluke sukladno propisima
9. provodi odluke Fakultetskog vijeća te odluke Senata i Vijeća tehničkog područja koje se odnose na Fakultet
10. organizira i rukovodi znanstveno-nastavnim i istraživačkim radom Fakulteta
11. predlaže Fakultetskom vijeću mjere za poboljšavanje rada Fakulteta
12. u suradnji s rektorom predlaže dio programskoga ugovora koji se odnosi na Fakultet i sudjeluje s rektorom u pregovorima o programskim ugovorima Fakulteta s nadležnim ministarstvom
13. s rektorom izrađuje konsolidirani prijedlog programskoga ugovora Sveučilišta
14. predlaže razvojnu i poslovnu politiku i mjere za njihovo provođenje
15. predlaže financijski plan Fakulteta
16. predlaže plan upravljanja ljudskim potencijalima Fakulteta
17. donosi odluke o zasnivanju i prestanku radnog odnosa s nenastavnim osobljem
18. predlaže Fakultetskom vijeću čelnike zavoda, katedri i laboratorija
19. predlaže Fakultetskom vijeću prodekane
20. obavlja i druge poslove u skladu sa Zakonom, ovim Statutom i Statutom Sveučilišta.
21. Dekan ima pravo poduzimati sve pravne radnje u ime i za račun Fakulteta u vrijednosti do 200.000,00 eura. Za pravne radnje u vrijednosti do 600.000,00 eura dekanu je potrebna suglasnost Fakultetskog vijeća, odnosno Senata Sveučilišta za vrijednost iznad tog iznosa.
22. Dekan za rad odgovara rektoru i Fakultetskom vijeću, kojima podnosi godišnje izvješće o provedbi strategije Fakulteta, godišnje izvješće o poslovanju i provedbi dijela programskoga ugovora iz njegove nadležnosti i druga izvješća utvrđena ovim Statutom.
23. Dekana u slučaju odsutnosti zamjenjuje prodekan kojeg on ovlasti odlukom.
24. Dekan može, putem punomoći, prenijeti svoje ovlaštenje za zastupanje Fakulteta na druge zaposlenike Fakulteta i u posebnom slučaju na osobe izvan Fakulteta.
25. Dekan određuje sadržaj i opseg punomoći.
26. Zastupnik kojeg je ovlastio dekan ovlašten je zastupati Fakultet pred sudovima i drugim tijelima te obavljati druge pravne radnje.
27. Dekan je odgovoran osobno za izvršavanje prava i dužnosti u pogledu zastupanja i potpisivanja Fakulteta.

čl. 41. st. 6. SS

1. Stalna radna tijela dekana, kao stručna i savjetodavna tijela, jesu:
2. Povjerenstvo za kadrove
3. Povjerenstvo za Statut i opće akte
4. Povjerenstvo za informatizaciju i kompjutorizaciju
5. Povjerenstvo za stegovni postupak zaposlenika
6. Etičko povjerenstvo
7. Povjerenstvo za strategiju
8. Povjerenstvo za međunarodne projekte
9. Povjerenstvo za promicanje suradnje s gospodarstvom
10. Gospodarsko vijeće.

### Izbor dekana i stupanje na dužnost

čl. 42. SS

1. Mandat dekana traje tri godine i može se jednom ponoviti.
2. Za dekana može biti izabran nastavnik Fakulteta na radnom mjestu redovitog profesora u trajnom izboru, redovitog ili izvanrednog profesora.
3. Postupak izbora dekana započinje pozivom Fakultetskog vijeća za podnošenje prijedloga.
4. Za provođenje postupka izbora dekana Fakultetsko vijeće imenuje Povjerenstvo za izbor dekana koje se sastoji od tri (3) člana.
5. U postupku pripremanja prijedloga za dekana Povjerenstvo je obvezno konzultirati sve ustrojbene jedinice. Predloženika za dekana može predložiti i svaki član Fakultetskog vijeća, ako dobije pristanak osobe koju predlaže i podršku još deset članova Fakultetskog vijeća.
6. Povjerenstvo za izbor dekana treba u roku od 30 dana nakon imenovanja predložiti Fakultetskom vijeću predloženike za dekana.
7. Predloženici dostavljaju životopis i program rada koji usmeno izlažu pred Fakultetskim vijećem.
8. Prijedlozi koji dobiju suglasnost Fakultetskog vijeća upućuju se Senatu Sveučilišta, koji mora, na prijedlog rektora, u roku od mjesec dana odlučiti o davanju suglasnosti ili uskrati na uredno podnesene zahtjeve.
9. Fakultetsko vijeće bira dekana tajnim glasovanjem među predloženicima za koje je Senat Sveučilišta dao suglasnost, u roku od 30 dana nakon dobivene suglasnosti.
10. Za dekana je izabran predloženik koji u konačnom glasovanju dobije natpolovičnu većinu ukupnog sastava Fakultetskog vijeća.
11. U slučaju da ima više predloženika, a ni jedan ne dobije dovoljan broj glasova u prvom krugu, glasovanje se na istoj sjednici u drugom krugu ponavlja za dva kandidata koji su dobili najveći broj glasova. Ako dekan ne bude izabran u drugom krugu, u treći krug ide kandidat koji ima najveći broj glasova u drugom krugu. U slučaju da ima više od dva kandidata, a u prvom krugu glasovanja ni jedan ne dobije dovoljan broj glasova, glasovanje se na istoj sjednici u drugom krugu ponavlja za dva kandidata koji su dobili najveći broj glasova. Ako tri ili više kandidata imaju jednak i ujedno najveći broj glasova, između njih se međuglasovanjem biraju dva kandidata za drugi krug. Ako dva ili više kandidata imaju u prvom krugu glasovanja drugi po vrijednosti rezultat glasovanja, između njih se provodi međuglasovanje za drugi krug. Ako dekan ne bude izabran u drugom krugu, u treći krug ide kandidat koji ima najveći broj glasova u drugom krugu. U slučaju da dva ili više kandidata u drugom krugu imaju jednak i ujedno najveći broj glasova, između njih se provodi međuglasovanje za treći krug. Ako ni u trećem krugu glasovanja kandidat ne dobije dovoljan broj glasova, postupak izbora se ponavlja.
12. Postupak izbora na mjesto dekana kojem istječe mandat započinje najkasnije početkom kalendarske godine u kojoj istječe prethodni mandat, a mora završiti najkasnije četiri mjeseca prije stupanja na dužnost.

čl. 42. st. 3. i dalje SS

1. Dekan preuzima dužnost prvoga dana nove akademske godine.
2. Ako novi dekan ne bude izabran do isteka roka iz stavka 12. prethodnog članka ovog Statuta, Fakultetsko vijeće će u roku od 30 dana imenovati vršitelja dužnosti do izbora dekana, a najdulje na godinu dana. Navedeno imenovanje vršitelja dužnosti treba potvrditi Senat, uz prethodno pribavljeno mišljenje rektora.
3. Ako Fakultetsko vijeće u propisanom roku ne imenuje vršitelja dužnosti dekana, imenovat će ga Senat na prijedlog rektora.

### Razrješenje dekana

čl.42. st. 6. i dalje SS

1. Dužnost dekana prestaje prije isteka mandata na koji je izabran:
2. ostvarivanjem prava na mirovinu
3. prestankom ugovora o radu
4. prelaskom na drugu dužnost
5. zasnivanjem radnoga odnosa s drugom pravnom osobom ili nastavnom bazom izvan Sveučilišta.
6. Dekan može biti razriješen dužnosti prije isteka mandata ako:
7. sâm zatraži razrješenje
8. protupravnim, nepravilnim ili nesavjesnim radom prouzroči značajnu štetu Sveučilištu ili Fakultetu
9. ne postupa prema općim aktima
10. zanemaruje, zlorabi ili nesavjesno obavlja svoju dužnost
11. ponašanjem povrijedi ugled i dostojanstvo dužnosti
12. izgubi sposobnost obavljanja dužnosti
13. su ispunjene pretpostavke iz Statuta za njegovo razrješenje.
14. Postupak razrješenja dekana pokreće se na prijedlog rektora u skladu s odredbama ovog Statuta ili na prijedlog trećine članova Fakultetskog vijeća urudžbiranim prijedlogom tajniku upravljanja.
15. Kada je u dnevni red Fakultetskog vijeća uvršten prijedlog za razrješenje dekana, predsjedavanje preuzima najstariji član Fakultetskog vijeća, na radnom mjestu redovitog profesora u trajnom izboru.
16. Postupak provodi i o razrješenju odlučuje Fakultetsko vijeće tajnim glasovanjem, natpolovičnom većinom ukupnog broja članova u roku od dva mjeseca od početka postupka.
17. U slučaju razrješenja dekana, Fakultetsko vijeće bez odgađanja imenuje vršitelja dužnosti do izbora dekana, a najdulje na godinu dana. Senat će potvrditi imenovanje vršitelja dužnosti uz prethodno pribavljeno mišljenje rektora.
18. U slučaju razrješenja dekana, postupak za izbor novoga dekana provodi se u skladu s ovim Statutom. U tom postupku razriješeni dekan ne može biti predloženik.

### Prodekani

1. Dekanu u radu pomažu prodekani u skladu s odredbama ovog Statuta i prijedlogom dekana na osnovi njegovog programa.
2. Na Fakultetu se biraju četiri prodekana.
3. Prodekani se biraju za područje:
4. nastave
5. znanstvenoistraživačkog rada i suradnje s gospodarstvom
6. poslovanja i organizacije
7. osiguravanje kvalitete studija i znanstvenoga rada.
8. Za prodekana može biti izabran nastavnik na znanstveno-nastavnom radnom mjestu.
9. Mandat prodekana jednak je mandatu dekana na čiji je prijedlog imenovan .
10. Dužnost prodekana ovisi o dužnosti dekana.
11. Prodekane, na prijedlog dekana, potvrđuje Fakultetsko vijeće tajnim glasovanjem.
12. Izabran je predloženik za kojeg glasuje natpolovična većina prisutnih članova Fakultetskog vijeća. U slučaju da jedan od predloženika ne bude potvrđen, postupak se ponavlja na sljedećoj sjednici Fakultetskog vijeća za novog predloženika.
13. Prodekan može biti razriješen prije isteka mandata na koji je biran.
14. Fakultetsko vijeće može razriješiti prodekana ako:
15. sam zatraži razrješenje
16. dekan predloži razrješenje
17. ne postupa po uputama i nalozima dekana ili postupa protivno njima, zanemaruje ili nesavjesno obavlja svoje dužnosti
18. ozbiljno i trajno krši odredbe Statuta, općih akata Sveučilišta i Fakulteta ili druge propise
19. svojim ponašanjem povrijedi ugled dužnosti koju obnaša
20. izgubi sposobnost obavljanja dužnosti.
21. Odluku o razrješenju prodekana u slučajevima iz stavka 2. ovog članka donosi Fakultetsko vijeće tajnim glasovanjem, natpolovičnom većinom prisutnih članova.

### Kolegij dekana

1. Kolegij dekana je savjetodavno tijelo dekana koje pomaže dekanu u radu.
2. Kolegij dekana u užem sastavu čine dekan, prodekani i tajnik Fakulteta.
3. Na sjednice Kolegija dekana u užem sastavu, pored stalnog sastava pozivaju se i zaposlenici čija je nazočnost na sjednici nužna zbog određenih točaka dnevnog reda (predsjednici povjerenstava, rukovoditelji službi i drugi).
4. Kolegij dekana može djelovati i u proširenom sastavu (prošireni kolegij), koji osim članova iz stavaka 2. i 3. ovog članka čine i predstojnici zavoda i voditelji katedri izvan zavoda.
5. Dekan saziva kolegij u punom, proširenom ili djelomičnom sastavu prema svojoj odluci.

### Tajnik Fakulteta

1. Tajnik Fakulteta pomaže dekanu u radu.
2. Tajnik Fakulteta daje stručna, pravna i upravna mišljenja te tumačenja zakona, Statuta i drugih propisa.
3. Tajnik Fakulteta odgovoran je i brine o izvršavanju ustrojbenih, administrativnih, pravnih i drugih općih poslova Fakulteta.
4. Rukovodi službom Dekanat i tajništvom.
5. Tajnik Fakulteta član je Kolegija dekana.
6. Tajnik Fakulteta za svoj je rad odgovoran dekanu.

### Fakultetsko vijeće

1. Fakultetsko vijeće je stručno vijeće Fakulteta.
2. Fakultetsko vijeće:
3. donosi Statut Fakulteta i druge opće akte
4. bira i razrješuje dekana te potvrđuje i razrješuje prodekane
5. prihvaća godišnje izvješće dekana
6. usvaja prijedlog dijela programskog ugovora koji se odnosi na Fakultet
7. donosi financijski plan i prihvaća završni račun Fakulteta
8. vodi brigu i donosi odluke s ciljem osiguravanja kvalitete studija i znanstvenog rada
9. donosi odnosno potvrđuje odluke iz područja nastave, odobrava provjeru nastave
10. daje suglasnost dekanu za poduzimanje pravnih radnji u ime i za račun Fakulteta u iznosu iznad 200.000,00 eura, a do iznosa 600.000,00 eura
11. potvrđuje prijedlog dekana Senatu za poduzimanje pravnih radnji u ime i za račun Fakulteta u iznosu iznad 600.000,00 eura
12. izabire članove Vijeća tehničkog područja
13. imenuje voditelje preddiplomskih, diplomskih i poslijediplomskih studija (doktorskog i specijalističkog)
14. pokreće postupak donošenja i brine o provedbi nastavnih programa, studija, znanstvenih projekata te daje mišljenje o prijedlogu sveučilišnih nastavnih planova i programa u cjelini ili u dijelovima iz područja svojega djelovanja
15. odobrava prijavu i imenuje stručna povjerenstva u postupku stjecanja doktorata znanosti, odobrava konačnu temu doktorskog rada, prihvaća izvješće o ocjeni i obrani doktorskog rada
16. potvrđuje izbor i razrješenje čelnika zavoda, katedri i laboratorija
17. potvrđuje prijedlog dekana o sastavu radnih tijela dekana i Fakultetskog vijeća
18. osniva nove i razvija postojeće istraživačke kapacitete na razini odgovarajuće znanstvene discipline
19. provodi izbore i reizbore na znanstveno-nastavna, nastavna, suradnička i stručna radna mjesta,
20. donosi dodatne kriterije za izbor i reizbor na znanstveno-nastavna, nastavna, suradnička i stručna radna mjesta
21. provodi izbore i reizbore naslovnih nastavnika i suradnika
22. predlaže Senatu broj upisnih mjesta na pojedinom studiju Fakulteta
23. dodjeljuje počasni status professor emeritus iz reda zaposlenika Fakulteta
24. donosi odluke o prijedlozima kandidata za nagrade za nastavnike i studente
25. odobrava službena putovanja za više od 30 dana, zaposlenicima, u svrhu stručnog i znanstvenog usavršavanja
26. obavlja druge poslove utvrđene Zakonom, Statutom Sveučilišta i ovim Statutom.
27. Predstavnici studenata ne sudjeluju u odlučivanju u predmetima iz točaka 5.,12.,13., 17., 18., 19. ovog članka.

### Sastav Fakultetskog vijeća

1. Stalni sastav Fakultetskog vijeća čine:
2. dekan
3. prodekani
4. predstavnici nastavnika na znanstveno-nastavnim radnim mjestima
* svaki zavod, odnosno svaka katedra izvan zavoda bira 50 % svojih nastavnika na znanstveno-nastavnim radnim mjestima za predstavnike u Fakultetskom vijeću (biranje provode samo nastavnici na znanstveno-nastavnim radnim mjestima)
* rezultat izračuna postotka zaokružuje se na prvi veći cijeli broj
* izbori se provode na početku akademske godine
* zavod ili katedra izvan zavoda može opozvati svojeg predstavnika (predstavnike) i izabrati drugog (druge) i prije isteka mandata
* dekan i prodekani nemaju status predstavnika.
1. 1 predstavnik predavača i viših predavača
2. 3 predstavnika asistenata i viših asistenata
3. voditelj knjižnice
4. predstavnik reprezentativnih sindikata u djelatnosti znanosti i visokog obrazovanja bez prava glasa
5. rukovoditelj pravne/pravnih osobe/osoba kojem je Fakultet osnivač
6. predstavnici studenata
* predstavnici studenata čine 10 % članova Fakultetskog vijeća od čega najviše 20 % čine studenti poslijediplomskih studija.
* broj predstavnika studenata za pojedinu akademsku godinu utvrđuje Fakultetsko vijeće, na temelju provedenih studenskih izbora
* postotni izračun zaokružuje se na prvi veći cijeli broj.
1. Mandat predstavnika navedenih u točkama 7., 8. i 9. u Fakultetskom vijeću traje dvije godine i može se ponavljati. Mandat predstavnika studenata traje godinu dana i može se ponavljati.
2. Sastav Fakultetskog vijeća revidira se početkom svake akademske godine.
3. Pored stalnog sastava, na sjednice Fakultetskog vijeća se pozivaju (bez prava glasa) i zaposlenici čija je nazočnost na sjednici nužna zbog određenih točaka dnevnog reda (predsjednici povjerenstava dekana, voditelji studija, predsjednici stalnih radnih tijela Fakultetskog vijeća, predsjednici povjerenstava za izbore, mentori i drugi) te tajnik Fakulteta,i tajnik upravljanja..

### Sazivanje i način glasovanja na Fakultetskom vijeću

1. Dekan saziva sjednice Fakultetskog vijeća te s Tajnikom upravljanja priprema i organizira rad Fakultetskog vijeća.
2. Fakultetsko vijeće radi na sjednicama. Sjednica može biti redovna, izvanredna i svečana.
3. Sjednicama predsjedava dekan ili ovlašteni prodekan.
4. Sjednica Fakultetskog vijeća može se održati ako joj prisustvuje natpolovična većina članova.
5. Iznimno, sjednicu Fakultetskog vijeća može sazvati te predložiti njezin dnevni red i jedna trećina ukupnog sastava Fakultetskog vijeća.
6. Dnevni red sjednice Fakultetskog vijeća mora se dopuniti na prijedlog jedne petine prisutnih članova vijeća.
7. Fakultetsko vijeće potvrđuje prijedloge, donosi mišljenja, zaključke i odluke većinom glasova prisutnih članova, osim u slučajevima kada je Zakonom, Statutom Sveučilišta i ovim Statutom propisana drugačija većina. U slučaju podijeljenog broja glasova pri donošenju odluka Fakultetskog vijeća odlučuje glas dekana.
8. Ovisno o vrstama mišljenja, zaključaka i odluka koje donosi, Fakultetsko vijeće provodi glasovanje javno ili tajno.
9. Javno glasovanje provodi se dizanjem ruke.
10. Tajno glasovanje provodi se putem glasačkih listića, zaokruživanjem jedne od ponuđenih opcija.
11. Prebrojavanje glasačkih listića provodi glasačko povjerenstvo koje se bira na samoj sjednici i sastoji se od tri člana.
12. Fakultetsko vijeće donosi odluke o akademskim, znanstvenim i stručnim pitanjima na sljedeći način:
13. Tajnim glasanjem natpolovičnom većinom ukupnog broja članova Fakultetskog vijeća:
14. donosi Statut Fakulteta
15. bira i razrješuje dekana.
16. Tajnim glasanjem natpolovičnom većinom prisutnih članova Fakultetskog vijeća:
17. bira i razrješuje prodekane
18. dodjeljuje počasni status *professor emeritus*
19. potvrđuje izbor i razrješenje čelnika pravnih osoba u čijem je osnivanju Fakultet sudjelovao
20. provodi izbore i reizbore na znanstveno-nastavna, nastavna, suradnička i stručna radna mjesta
21. donosi odluke o produljenju ugovora o radu redovitim profesorima u trajnom izboru koji su navršili 65 godina života
22. predlaže predloženike za nagrade i priznanja na temelju raspisa javnog natječaja institucija iz područja tehničkih znanosti.
23. Javnim glasanjem natpolovičnom većinom prisutnih članova Fakultetskog vijeća:
24. donosi opće akte Fakulteta
25. donosi odluku o osnivanju i ukidanju ustrojbene jedinice
26. prihvaća godišnje izvješće dekana i prodekana
27. odobrava plaćenu studijsku godinu (sabbatical)
28. odobrava plaćeni i neplaćeni dopust radi znanstvenog i stručnog usavršavanja
29. daje suglasnost dekanu za poduzimanje pravnih radnji u ime i za račun Fakulteta u iznosu iznad 200.000,00 eura, a do iznosa 600.000,00 eura
30. potvrđuje prijedlog dekana Senatu za poduzimanje pravnih radnji u ime i za račun Fakulteta u iznosu iznad 600.000,00 eura
31. Eventualnu promjenu javnog u tajno glasovanje donosi Fakultetsko vijeće, na samoj sjednici, što može predložiti svaki član Fakultetskog vijeća.
32. O načinu glasovanja o predmetima koji nisu navedeni u ovom članku odluku donosi Fakultetsko vijeće.

### Izbor predstavnika Fakulteta u Vijeće područja i Senat Sveučilišta

1. Fakultet provodi izbore za Vijeće područja i Senat Sveučilišta na način i u rokovima predviđenim odgovarajućim općim aktom Sveučilišta.

### Teme od posebnog interesa za studente

čl. 25. SS

1. Studentski predstavnici u Fakultetskom vijeću imaju pravo suspenzivnog veta prilikom odlučivanja o pitanjima od posebnog interesa za studente.
2. Teme od posebnoga interesa za studente su uređivanje prava i obveza studenata, promjene uvjeta studiranja, osiguravanje kvalitete studija, donošenje i izmjene studijskih programa, donošenje i izmjene izvedbenih planova nastave i studentski standard..
3. Suspenzivni veto ulaže natpolovična većina svih studentskih predstavnika u Fakultetskom vijeću. Nakon suspenzivnog veta Fakultetsko vijeće ponovno raspravlja o navedenom pitanju najranije po isteku roka od 8 dana. U ponovnom odlučivanju odluka se donosi natpolovičnom većinom svih članova Fakultetskog vijeća i na nju se ne može primijeniti suspenzivni veto.

### Stalna i povremena povjerenstva

1. Fakultetsko vijeće osniva stalna i povremena povjerenstva i druga radna tijela radi proučavanja pojedinih pitanja, pripreme nacrta odluka ili radi izvršavanja određenih poslova iz svoje nadležnosti.
2. U odluci o osnivanju Fakultetsko vijeće utvrđuje sastav, ustroj i druga važna pitanja za rad tijela iz st. 1. ovog članka.
3. Stalna povjerenstva Fakultetskog vijeća, kao stručna i savjetodavna tijela su:
4. Središnje povjerenstvo za završne i diplomske radove preddiplomskih i diplomskih studija
5. Povjerenstva za završne ispite diplomskih studija
6. Povjerenstva za završne ispite prijediplomskih studija
7. Povjerenstvo za poslijediplomske studije
8. Povjerenstva za studijske programe
9. Povjerenstvo za odnose s javnošću
10. Povjerenstvo za nagrade
11. Povjerenstvo za udžbenike i publikacije
12. Povjerenstvo za osiguravanje kvalitete studija i znenstvenoga rada
13. Povjerenstvo za E-učenje
14. Stegovni sud za studente

# USTROJSTVO FAKULTETA

1. Ustrojbene jedinice Fakulteta su zavodi, katedre izvan zavoda, Knjižnica, Dekanat i tajništvo te Centar za podršku.
2. Zavodi su ustrojeni sukladno nastavnoj i znanstvenoistraživačkoj djelatnosti Fakulteta.
3. Ustrojbene jedinice zavoda su katedre s pripadajućim laboratorijima. Pojedini laboratoriji mogu biti i izvan katedri, u sastavu jednog ili više zavoda.
4. Djelatnosti u okviru znanstvenih grana koje nisu matične na Fakultetu odvijaju se u pravilu putem katedri izvan zavoda (samostalne katedre).

### Zavodi i katedre

1. Zavodi i katedre Fakulteta su:
2. Zavod za konstruiranje
* Katedra za konstruiranje i razvoj proizvoda
* Katedra za elemente strojeva i konstrukcija
1. Zavod za tehničku mehaniku
* Katedra za mehaniku i čvrstoću
* Katedra za eksperimentalnu mehaniku
* Katedra za primijenjenu dinamiku
* Katedra za biomehaniku i ergonomiju
1. Zavod za termodinamiku, toplinsku i procesnu tehniku
* Katedra za tehničku termodinamiku
* Katedra za toplinsku i procesnu tehniku
1. Zavod za motore i transportna sredstva
* Katedra za motore i vozila
* Katedra za transportne uređaje i konstrukcije
* Katedra za tračnička vozila
1. Zavod za energetska postrojenja, energetiku i okoliš
* Katedra za energetska postrojenja i energetiku
* Katedra za turbostrojeve
* Katedra za inženjerstvo vode i okoliša
1. Zavod za brodogradnju i pomorsku tehniku
* Katedra za hidromehaniku plovnih objekata
* Katedra za konstrukciju plovnih objekata
* Katedra za osnivanje plovnih objekata i morsku tehniku
* Katedra za gradnju plovnih objekata
* Katedra za strojeve i uređaje plovnih objekata
1. Zavod za industrijsko inženjerstvo
* Katedra za projektiranje proizvodnje
* Katedra za upravljanje proizvodnjom
* Katedra za sociologiju
1. Zavod za kvalitetu
* Katedra za mjerenje i kontrolu
* Katedra za nerazorna ispitivanja
1. Zavod za robotiku i automatizaciju proizvodnih sustava
* Katedra za strojarsku automatiku
* Katedra za projektiranje izradbenih i montažnih sustava
* Katedra za autonomne sustave I računalnu inteligenciju
1. Zavod za materijale
* Katedra za materijale i tribologiju
* Katedra za toplinsku obradbu i inženjerstvo površina
1. Zavod za zavarene konstrukcije
* Katedra za zavarene konstrukcije
* Katedra za zaštitu materijala
1. Zavod za tehnologiju
* Katedra za ljevarstvo
* Katedra za oblikovanje deformiranjem
* Katedra za alatne strojeve
* Katedra za preradu polimera
1. Zavod za zrakoplovno inženjerstvo
* Katedra za zrakoplovne konstrukcije
* Katedra za dinamiku letjelica
1. Zavod za mehaniku fluida
* Katedra za računalnu mehaniku fluida
* Katedra za aerodinamiku okoliša i konstrukcija
1. Katedra za matematiku
2. Katedra za tjelesnu i zdravstvenu kulturu
3. Katedra za tehničke strane jezike.
4. Zavodi i katedre iz područja svoje djelatnosti obavljaju i znanstvenoistraživački i stručni rad te se brinu za usavršavanje znanstvenih i stručnih kadrova.
5. U sastavu zavoda odnosno katedre djeluju laboratoriji koji izvršavaju odgovarajuće znanstvenoistraživačke, nastavne i stručne zadatke.
6. Djelokrug rada zavoda je:
7. organizacija, praćenje i razvoj nastavne djelatnosti
8. praćenje znanstvenog i stručnog razvoja polja te usavršavanje kadrova
9. predlaganje znanstvenih i stručnih usavršavanja u zemlji i inozemstvu
10. praćenje i analiza rezultata rada te poduzimanje mjera za njihovo poboljšavanje
11. davanje prijedloga za ugovaranje poslova iz suradnje s drugim znanstvenoistraživačkim, proizvodnim i stručnim pravnim osobama
12. podnošenje prijedloga o raspodjeli sredstava ostvarenih ugovaranjem nastavnih, znanstvenoistraživačkih i stručnih poslova izvan Fakulteta
13. raspolaganje sredstvima koja su mu prema planu, a u skladu s financijskim planom Fakulteta, dodijeljena za materijalne rashode, uredski materijal, , reprezentaciju, znanstvenu i stručnu literaturu, potrošni materijal, i slično
14. raspravljanje i davanje mišljenja i prijedloga o pitanjima koja mu upute tijela Fakulteta
15. raspravljanje i poticanje svih oblika suradnje s ostalim ustrojbenim jedinicama Fakulteta u ostvarivanju zajedničkog cilja
16. donošenje prijedloga potreba koji se odnosi na potrošni materijal, uredski materijal, , reprezentaciju i znanstvenu i stručnu literaturu, u sklopu proračuna Fakulteta
17. donošenje prijedloga plana investicija u sklopu investicijskog plana Fakulteta
18. predlaganje osnivanja, spajanja ili ukidanja laboratorija u sastavu zavoda.
19. Djelatnosti iz stavka 1.ovoga članka na pojedinim užim područjima ostvaruju se putem katedri.
20. Djelokrug rada katedre izvan zavoda je:
21. nastavna, znanstvenoistraživačka i stručna djelatnost
22. praćenje znanstvenog i stručnog razvoja te usavršavanje kadrova
23. izrada prijedloga plana i praćenje znanstvenoistraživačkih i stručnih aktivnosti
24. predlaganje znanstvenih i stručnih usavršavanja u zemlji i inozemstvu
25. praćenje i analiza rezultata rada te poduzimanje mjera za njihovo poboljšavanje
26. raspolaganje dodijeljenim sredstvima
27. raspravljanje i davanje mišljenja i prijedloga o pitanjima koja joj upute tijela Fakulteta
28. raspravljanje i poticanje svih oblika suradnje s ostalim ustrojbenim jedinicama Fakulteta u ostvarivanju zajedničkog cilja
29. donošenje prijedloga potreba u pogledu investicija, potrošnog materijala, uredskog materijala, dnevnica, putnih troškova, reprezentacije, znanstvene i stručne literature.
30. Djelokrug rada katedri unutar zavoda i laboratorija utvrđuje se Pravilnikom o ustrojstvu Fakulteta i radnih mjesta Fakulteta strojarstva i brodogradnje.
31. U radu zavoda i katedri, osim zaposlenika Fakulteta, mogu sudjelovati nastavnici, znanstvenici i suradnici drugih visokih učilišta, znanstvenoistraživačkih instituta i gospodarskih institucija te studenti.
32. Zavodi i katedre mogu se povezati radi rješavanja pojedinih zadataka ili radi cjelovitijeg djelovanja na pojedinim područjima od zajedničkog interesa.

### Knjižnica

1. Knjižnica je ustrojbena jedinica koja obavlja knjižničnu i informacijsku djelatnost za potrebe nastave te znanstvenog i stručnog rada studenata i zaposlenika Fakulteta.
2. Odredbe o radu Knjižnice Fakulteta i njezino ustrojstvo utvrđuju se Pravilnikom o ustrojstvu Fakulteta i radnih mjesta Fakulteta strojarstva i brodogradnje te Pravilnikom o radu Knjižnice.

### Dekanat i tajništvo

1. Dekanat i tajništvo je ustrojbena jedinica koja obavlja zajedničke stručne, administrativne i opće poslove.
2. Dekanat i tajništvo svoju djelatnost obavlja putem svojih službi.

### Centar za podršku

1. Centar za podršku je ustrojbena jedinica koja kroz operativnu podršku studentima, dekanu i prodekanima, povjerenstvima dekana i Fakultetskog vijeća, službama Fakulteta te znanstvenicima ima za cilj jačanje kapaciteta Fakulteta u području razvoja studentskih karijera, promocije Fakulteta, suradnje s gospodarstvom i inovacija.

Članak 42.

1. Unutarnje ustrojstvo svake ustrojbene jedinice utvrđuje se Pravilnikom o ustrojstvu Fakulteta i radnih mjesta Fakulteta strojarstva i brodogradnje.

### Povezivanje visokog obrazovanja, znanosti i prakse

1. Fakultet može osnivati ili suosnivati pravne osobe, odnosno ustrojbene jedinice čijim djelatnostima se povezuju visoko obrazovanje, znanost i praksa.
2. Suglasnost na odluku o osnivanju pravne osobe ili ustrojbene jedinice iz stavka 1. ovoga članka daje Senat Sveučilišta, ako Statutom Sveučilišta ili odlukom Senata Sveučilišta nije određeno da suglasnost daje odgovarajuće vijeće područja.
3. Fakultetsko vijeće potvrđuje izbor i razrješenje rukovoditelja pravne osobe koje je Fakultet osnivač ili suosnivač.
4. Rukovoditelj pravne osobe kojem je Fakultet osnivač po svojem je položaju član Fakultetskog vijeća.
5. Mandat rukovoditelja pravne osobe kojem je Fakultet osnivač traje dvije godine i može se ponoviti više puta.

### Predstojnici zavoda, voditelji katedri i laboratorija

1. Radom zavoda rukovodi predstojnik zavoda, koji se bira iz redova nastavnika na znanstveno-nastavnim radnim mjestima.
2. Predstojnika zavoda predlažu i biraju svi djelatnici zavoda i uz potvrdu Fakultetskog vijeća imenuje dekan.
3. Mandat predstojnika zavoda traje dvije godine i može se ponoviti više puta.
4. Predstojnika zavoda za njegove odsutnosti zamjenjuje njegov zamjenik, koji se bira po istom postupku kao i predstojnik.
5. Predstojnik zavoda može biti razriješen prije isteka mandata na koji je biran.
6. Predstojnik zavoda se razrješuje ako:
7. sam zatraži razrješenje
8. nastanu razlozi koji dovedu do prestanka radnog odnosa
9. ne postupa po uputama i nalozima dekana ili postupa protivno njima, zanemaruje ili nesavjesno obavlja svoje dužnosti
10. bude izabran za dekana ili prodekana.
11. Odluku o razrješenju predstojnika zavoda donosi dekan uz prethodnu potvrdu Fakultetskog vijeća, a na prijedlog jedne trećine ukupnog broja zaposlenika zavoda.
12. Katedrom rukovodi voditelj katedre, koji sebira iz redova nastavnika.
13. Voditelja katedre predlažu i biraju svi djelatnici katedre, a postavlja dekan uz prethodno pozitivno mišljenje zavoda i Fakultetskog vijeća.
14. Mandat voditelja katedre traje dvije godine i može se ponoviti više puta.
15. Voditelj katedre može biti razriješen prije isteka mandata na koji je biran, iz razloga i na način kao i predstojnik zavoda.
16. Katedrom izvan zavoda rukovodi voditelj katedre, koji se bira iz redova nastavnika na znanstveno-nastavnom ili nastavnom radnom mjestu.
17. Voditelja katedre izvan zavoda predlažu i biraju svi djelatnici katedre, a postavlja dekan uz prethodno pozitivno mišljenje Fakultetskog vijeća.
18. Mandat voditelja katedre traje dvije godine i može se ponoviti više puta.
19. Voditelj katedre izvan zavoda može biti razriješen prije isteka mandata na koji je biran, iz razloga i na način kao i predstojnik zavoda.
20. Laboratorijem rukovodi voditelj laboratorija, koji se bira iz redova nastavnika ili suradnika.
21. Voditelja laboratorija predlaže katedra ili zavod (za zavodski laboratorij), a postavlja dekan uz prethodno pozitivno mišljenje zavoda (za laboratorij u sastavu katedre) i Fakultetskog vijeća.
22. Mandat voditelja laboratorija traje dvije godine i može se ponoviti više puta.
23. Voditelj laboratorija organizira rad laboratorija i njime rukovodi i odgovoran je voditelju katedre, a za laboratorije koji su samo u sastavu zavoda predstojniku zavoda.
24. U poslovima vezanim uz državni etalon voditelj laboratorija odgovoran je neposredno dekanu.
25. Voditelj laboratorija može biti razriješen prije isteka mandata na koji je biran, iz razloga i na način kao i predstojnik zavoda.
26. Voditelje pojedinih službi u okviru Dekanata i tajništva imenuje dekan na prijedlog tajnika Fakulteta.
27. Za svoj rad voditelji službi odgovorni su tajniku Fakulteta.

# STUDENTI

### Ostvarivanje statusa studenta

čl.51. SS

1. Student je osoba upisana na jedan od studija na Fakultetu.
2. Status studenta stječe se upisom na fakultet, a dokazuje se ispravom, čiji oblik i sadržaj utvrđuje nadležni ministar pravilnikom.
3. Status studenta uređen je Pravilnicima o prijediplomskih i diplomskim studijima, Pravilnikom o doktorskom te Pravilnikom o specijalističkom studiju.

čl. 52. SS

Nedostaje članak s temom Nastavak studija nakon prekida

### Stegovna odgovornost studenta

čl.59. SS

1. Stegovna odgovornost studenata, posebice stegovna djela, stegovni postupak i stegovne mjere propisuju se Pravilnikom o stegovnoj odgovornosti studenata Fakulteta.

### Prava i obveze studenta

1. Student ima pravo na:
2. studiranje u skladu s izvedbenim planom studija
3. kvalitetan studij i obrazovni proces
4. sudjelovanje u vrednovanju kvalitete nastave i nastavnika najmanje jednom godišnje
5. sudjelovanje u znanstvenom odnosno umjetničkom i stručnom radu
6. završetak studija u roku kraćem od propisanoga u skladu s utvrđenim kriterijima
7. ponavljanje svake studijske godine jednom za studente u redovitom statusu
8. završiti studij prema upisanom studijskom programu u skladu s utvrđenim kriterijima
9. besplatna primjena knjižnične građe, znanstvenih odnosno umjetničkih i stručnih izvora informacija te prostornih i istraživačkih kapaciteta
10. upisivanje i pohađanje kolegija s drugoga studija unutar Sveučilišta s ciljem stjecanja dodatnih znanja
11. izbor nastavnika ako za odabrani kolegij postoji više izvoditelja u skladu s utvrđenim kriterijima
12. izbor mentora i teme završnoga, diplomskoga, specijalističkoga i doktorskoga rada u skladu s utvrđenim kriterijima
13. slobodu iskazivanja mišljenja i stajališta tijekom nastavnih i izvannastavnih aktivnosti u skladu s pravilima akademske etike
14. sudjelovati u odlučivanju na Sveučilištu i Fakultetu
15. sudjelovati u radu studentskih organizacija na Sveučilištu i Fakultetu
16. prilagodbu načina sudjelovanja u nastavnom procesu i provjeri znanja u skladu s utvrđenim kriterijima
17. psihološku i druge oblike savjetodavne potpore u okviru Sveučilišta i Fakulteta
18. zdravstvenu zaštitu i skrb u studentskim ili drugim odgovarajućim zdravstvenim ustanovama
19. organizirane sportske, umjetničke, kulturne, zabavne i druge aktivnosti
20. pravna sredstva u slučaju povrede njegovih prava
21. druga prava u skladu sa zakonom, Statutom sveučilišta, Statutom Fakulteta i drugim općim aktima.
22. Student ima obveze:
23. poštovati opće akte Sveučilišta i Fakulteta
24. ponašati se u skladu s pravilima akademske etike
25. čuvati i promicati ugled Sveučilišta i Fakulteta
26. uredno pohađati nastavu, uredno i pravodobno izvršavati nastavne i druge obveze u skladu s utvrđenim kriterijima
27. upisati viši semestar ili godinu studija u skladu s utvrđenim kriterijima
28. završiti studij najkasnije u roku koji je dvostruko dulji od trajanja studija.

### Mirovanje prava i obveza studenta

1. Mirovanje prava i obveza studenta propisano je Pravilnicima o prijediplomskim i diplomskim studijima.

### Posebne mogućnosti studiranja

* 1. Posebne mogućnosti studiranja za studente kategorizirane sportaše, odnosno, vrhunske umjetnike, studente s invaliditetom i posebno uspješne studente propisane su Pravilnicima o prijediplomskim i diplomskim studijima.

### Prestanak statusa studenta

čl. 60. SS

* 1. Status studenta prestaje:
1. završetkom studija
2. ispisom sa studija
3. kad ne upiše sljedeću akademsku godinu ili semestar
4. ako student ne završi studij u roku dvostruko duljem od trajanja studija
5. isključenjem sa studija u skladu s pravilnikom o stegovnoj odgovornosti studenata Fakulteta
6. u drugim slučajevima predviđenim općim aktom Sveučilišta ili Fakulteta.

# STUDIJ

### Vrste studija

* 1. Na Fakultetu se ustrojavaju i izvode:
1. sveučilišni prijediplomski studiji
2. sveučilišni diplomski studiji
3. doktorski studiji
4. sveučilišni specijalistički studiji.
	1. Pod uvjetima propisanim Zakonom mogu se ustrojiti i izvoditi i stručni studiji.
5. U okviru preddiplomskih studija Fakultet osposobljava studente za stručni rad i za nastavak studiranja na diplomskim studijima.
6. U okviru diplomskih studija Fakultet osposobljava studente za visokostručni rad i za nastavak studiranja na poslijediplomskim studijima.
7. U okviru doktorskih studija studenti se osposobljavaju za samostalni, istraživački i interdisciplinarni pristup problemima, za samostalno istraživanje i kritičko ocjenjivanje rada drugih, stvaranje novih i relevantnih znanja i spoznaja te njihovu primjenu, kao i za kreativno i na istraživanjima utemeljeno rješavanje složenih gospodarskih i društvenih problema.
8. U okviru specijalističkih studija studenti unaprjeđuju svoja stručna znanja i kompetencije za obavljanje specijalističkih visokostručnih poslova kao dio koncepta cjeloživotnoga obrazovanja.
9. Fakultet može sudjelovati u ustrojavanju i izvođenju različitih međufakultetskih i međunarodnih studija unutar i izvan Sveučilišta u skladu sa statutom Sveučilišta i Zakonom.
10. Studijski program i plan nastave takvih oblika obrazovanja i usavršavanja odobrava Fakultetsko vijeće.
11. Fakultet obavlja i različite oblike cjeloživotnog obrazovanja i usavršavanja stručnih i znanstvenih kadrova.
	1. Studiji su organizirani kao redoviti te se izvode prema studijskom programu i izvedbenom planu nastave.
	2. Pod uvjetima propisanim Zakonom studiji se mogu organizirati i izvoditi kao izvanredni.

### Uvjeti upisa

čl. 77. ZZD

* 1. Upis na prijediplomski i diplomski studij obavlja se temeljem javnog natječaja koji raspisuje Senat. Natječaj sadrži uvjete za upis, broj mjesta za upis, opis postupka, podatke o ispravama koje se prilažu i rokove za prijavu na natječaj i upis prema općim aktima Sveučilišta i Fakulteta.
	2. Upis na doktorski i sveučilišni specijalistički studij obavlja se temeljem javnog natječaja koji raspisuje Fakultetsko vijeće u skladu s općim aktom Fakulteta.
	3. Strani državljani upisuju se na studij pod jednakim uvjetima kao i hrvatski državljani uz obvezu plaćanja studija sukladno Zakonu i općem aktu Sveučilišta ako postoji utvrđena kvota za upis stranih studenata u akademskoj godini. Studenti koji su državljani Europske unije imaju jednaka prava kao i studenti državljani Republike Hrvatske.
	4. Uvjeti upisa na sveučilišni prijediplomski i diplomski studij pojedinih studija propisani su Pravilnicima o sveučilišnom prijediplomskim i diplomskim studijima.

čl. 77. st. 4. i st. 5. ZZD

* 1. Sveučilišni diplomski studij može upisati osoba koja je završila odgovarajući sveučilišni prijediplomski studij.
	2. Koji su prijediplomski studiji odgovarajući i uvjete upisa za osobe koje imaju završen neki drugi prijediplomski ili diplomski studij određuje Fakultetsko vijeće u skladu sa studijskim programom.
	3. Pojedinosti uvjeta upisa na diplomski studij određene su Pravilnicima o sveučilišnim prijediplomskim i diplomskim studijima i javnim natječajem.

članak 77. ZZD

* 1. Doktorski studij može upisati osoba koja je završila odgovarajući sveučilišni dodiplomski studij, sveučilišni diplomski studij ili sveučilišni integrirani prijediplomski i diplomski studij ili sveučilišni specijalistički studij.
	2. Koji se studij smatra odgovarajućim za upis i uvjete glede uspjeha na studiju, određuje Fakultetsko vijeće na prijedlog Odbora za poslijediplomski studij u skladu sa studijskim programom doktorskog studija.
	3. Pojedinosti uvjeta upisa na doktorski studij određene su općim aktom Fakulteta.

članak 77. ZZD

* 1. Na sveučilišni specijalistički studij može se upisati osoba sa završenim odgovarajućim diplomskim studijem koja ispunjava uvjete iz općeg akta Fakulteta kojim se uređuju odnosni studiji.
	2. Koji je studij odgovarajući za upis na sveučilišni specijalistički studij određuje Fakultetsko vijeće na prijedlog Odbora za poslijediplomski studij, u skladu sa studijskim programom studija.
	3. Pojedinosti uvjeta upisa na sveučilišni specijalistički studij određene su općim aktom Fakulteta.

### Trajanje studija i ECTS bodovi

članak 62. Statuta Sveučilišta

* 1. Sveučilišni prijediplomski studij za redovite studente traje sedam semestara i njime se stječe najmanje 210 ECTS bodova, odnosno šest semestara i njime se stječe najmanje 180 ECTS bodova.
	2. Sveučilišni diplomski studij za redovite studente traje tri semestra i njime se stječe najmanje 90 ECTS bodova, odnosno četiri semestra i njime se stječe najmanje 120 ECTS bodova.
	3. Doktorski studij za stjecanje doktorata znanosti traje tri godine, a na njemu se stječe najmanje 180 ECTS bodova.
	4. Sveučilišni specijalistički studij traje najmanje dva semestra, a na njemu se stječe najmanje 60 ECTS.

## Ustrojstvo i način izvedbe studija

### Studijski program i izvedbeni plan nastave

članak 68. Statuta Sveučilišta, članak 78. ZZD

* 1. Prijediplomski, diplomski i poslijediplomski studiji organiziraju se i izvode prema studijskom programu i izvedbenom planu nastave.
	2. Studijski program sadrži:
1. informaciju o trajanju studija i o roku u kojemu se mora završiti studiranje
2. stručni ili akademski naziv i stupanj koji se stječe završetkom studija
3. akademske uvjete upisa na studij na početku studija, uvjete upisa studenta u sljedeći semestar, odnosno sljedeću godinu studija, kao i preduvjete upisa studijskih obveza
4. predviđene ishode učenja koji se stječu ispunjavanjem pojedinačnih studijskih obveza, modula studija i ukupnog studijskog programa, kao i predviđen broj sati za svaku studijsku obvezu koji osigurava stjecanje predviđenih ishoda učenja
5. za svaku studijsku obvezu dodijeljen odgovarajući broj ECTS-bodova temeljen na prosječno ukupno utrošenom radu koji student treba uložiti kako bi stekao predviđene ishode učenja u sklopu te obveze
6. oblik provođenja nastave i način provjere stečenih ishoda učenja za svaku studijsku obvezu
7. popis drugih studijskih programa iz kojih se mogu steći ECTS-bodovi
8. način završetka studija
9. odredbe o načinu i uvjetima pod kojim studenti koji su prekinuli studij mogu nastaviti studij.

#####

članak 67. Statuta Sveučilišta, članka 78. ZZD

* 1. Studijskim programom na prijediplomskom, diplomskom i poslijediplomskom studiju utvrđuje se broj sati obvezatne i izborne nastave i broj ECTS bodova koji se stječu ispunjenjem pojedine studijske obveze.
	2. Nastavna i izvannastavna djelatnost studenata iz tjelesne i zdravstvene kulture ustrojavaju se i izvode izvan satnice utvrđene prethodnim stavcima ovoga članka i obvezatne su u prvoj i drugoj godini prijediplomskog studija, a kao neobvezatan (fakultativan) predmet mogu se upisati u višim semestrima prijediplomskog studija i na diplomskom studiju.

članak 66. Statuta Sveučilišta

* 1. Studijske programe potvrđuje Senat Sveučilišta na prijedlog Fakultetskog vijeća putem Vijeća područja. Senat Sveučilišta nadzire izvođenje i kvalitetu studijskih programa.
	2. Sadržaj studijskog programa utvrđuje se statutom Sveučilišta.
	3. Izvedbeni plan nastave donosi Fakultetsko vijeće na temelju studijskog programa, a njegov sadržaj propisan je Pravilnicima o prijediplomskim i diplomskim studijima, Pravilnikom o doktorskom studiju te Pravilnikom o specijalističkom studiju.

### Vanjska suradnja

* 1. U nastavi mogu sudjelovati i druge osobe koje na temelju znanstvenoga, umjetničkoga ili stručnoga rada te dostignuća mogu pridonijeti kvaliteti nastavnoga procesa ili znanstvenoga, umjetničkoga i stručnoga rada odnosno znanstvenoga i umjetničkoga stvaralaštva na Sveučilištu i Fakultetu.
	2. Osobama iz stavka 1. ovoga članka smije se povjeriti najviše trećina nastave na kolegiju. To se ograničenje ne primjenjuje na praktičnu nastavu.
	3. Temeljni dio sadržaja kolegija smiju izvoditi samo zaposlenici na znanstveno-nastavnim, umjetničko-nastavnim ili nastavnim radnim mjestima, odnosno osobe izabrane za naslovne nastavnike.

### Trajanje akademske godine

članak 80. ZZD

* 1. Studijski program i izvedbeni plan nastave studija izvode se po akademskim godinama.
	2. Akademska godina počinje 1. listopada tekuće, a završava 30. rujna sljedeće godine te ima ukupno 44 radna tjedna od čega je 30 radnih tjedana predviđeno za nastavu, a 14 radnih tjedana za učenje, pripremu ispita, konzultacije i ispite. Nastava može početi i prije početka akademske godine iz stavka 2. ovoga članka, ako je tako propisano izvedbenim planom nastave za tu akademsku godinu, ali ne prije 1. rujna.
	3. Akademska godina dijeli se na dva semestra: zimski i ljetni. Svaki semestar ima 15 nastavnih tjedana.

### Oblici izvođenja nastave

članak 68. Statuta Sveučilišta

* 1. Nastava se sastoji od predavanja, vježbi, konzultacija, mentorskog rada, seminara, kolokvija, drugih oblika provjeravanja znanja, te industrijske prakse i terenske nastave.
	2. Osim obveznih i izbornih kolegija propisanih izvedbenim planom nastave, uz odobrenje Fakulteta studenti mogu upisati i prisustvovati nastavi i iz drugih kolegija koji nisu za njih obvezni, radi proširivanja znanja i upućivanja u nova područja.

### Predavanja i vježbe

* 1. Predavanja i vježbe izvode se prema utvrđenom studijskom programu i izvedbenom planu nastave u pojedinim obrazovnim grupama.
	2. Vježbe se u pravilu dijele na auditorne, konstrukcijske, laboratorijske, tehnološke i organizacijske. Po potrebi i po odobrenju Fakultetskog vijeća mogu se uvesti i drugi oblici vježbi.
	3. Vježbe se mogu izvoditi u grupama ili pojedinačno.
	4. Na auditornim vježbama razrađuju se ilustrativni primjeri iz gradiva obrađenog na predavanjima.
	5. Na konstrukcijskim vježbama izrađuju se konstrukcijski programi, obavljaju se korekcije i sve potrebne konzultacije u vezi s izradbom tih programa.
	6. Na laboratorijskim vježbama studenti se upoznaju s metodama laboratorijskih istraživanja i mjerenja, te stječu i ostala znanja i vještine.
	7. Tehnološke vježbe obavljaju se u laboratorijima i tvornicama, a služe za upoznavanje određenih tehnoloških procesa iznesenih na predavanjima.
	8. Vježbe obavljaju studenti uz pomoć nastavnika i suradnika, na osnovi unaprijed utvrđenog plana i pod kontrolom predmetnog nastavnika, u vremenu predviđenom izvedbenim planom nastave za vježbe.
	9. Vježbe se organiziraju tako da studenti na njima aktivno sudjeluju. U tu svrhu studenti se dijele u obrazovne grupe u skladu s tipom vježbi.

### Seminari

* 1. Na seminarima se obavlja šira razrada pojedinih problema uz izradbu pisanoga seminarskog rada.

### Terenska nastava

* 1. Terenska nastava organizira se radi upoznavanja s projektiranjem proizvoda, proizvodnjom, organizacijom rada i upravljanja pojedinih poduzeća i ustanova koje su značajne i poučne za područje djelatnosti Fakulteta.
	2. Terenska nastava se organizira u obliku stručnih ekskurzija.
	3. Terenska nastava je sastavni dio nastave.
	4. Plan terenske nastave potvrđuje Fakultetsko vijeće za svaku akademsku godinu na prijedlog prodekana za nastavu, sastavljen prema prijavama predmetnih nastavnika.

### Poučavanje na daljinu

* 1. Studij ili dio studija se u iznimnim i posebno opravdanim slučajevima može izvoditi poučavanjem uz upotrebu računalnih tehnologija i interaktivnih nastavnih materijala kojima se osigurava pristup učenju u posebnim uvjetima kada su nastavnik i student fizički udaljeni.
	2. Na prijedlog Fakultetskog vijeća Senat odobrava poučavanje na daljinu iz stavka 1. ovoga članka.
	3. Provjera stečenih ishoda učenja, ispiti, ocjene, ispitni rokovi i način provođenja ispita propisani su i uređeni Pravilnicima o prijediplomskim i diplomskim studijima, Pravilnikom o doktorskom te Pravilnikom o specijalističkom studiju.

### Upis više godine

* 1. Uvjeti za upis u višu godinu studija propisani su Pravilnicima o sveučilišnim prijediplomskom i diplomskim studijima, Pravilnikom o doktorskom te Pravilnikom o specijalističkom studiju.

## Završetak studija

### Završetak prijediplomskog i diplomskog studija

* 1. Sveučilišni prijediplomski studij završava polaganjem svih ispita i izvršenjem svih drugih upisanih obveza te izradbom i obranom završnog rada.
	2. Pojedinosti o izboru, upisu, izradbi i obrani završnog rada propisane su Pravilnicima o sveučilišnim prijediplomskim i diplomskim studijima i Pravilnikom o završnim i diplomskim ispitima.
	3. Uspješnom obranom završnog rada prijediplomskog studija stječe se akademski naziv sveučilišni prvostupnik/prvostupnica (*Baccalaureus/Baccalaurea*) inženjer/inženjerka strojarstva, sveučilišni prvostupnik/prvostupnica (*Baccalaureus/Baccalaurea*) inženjer/inženjerka brodogradnje, sveučilišni prvostupnik/prvostupnica (*Baccalaureus/Baccalaurea*) inženjer/inženjerka mehatronike i robotike odnosno sveučilišni prvostupnik/prvostupnica (*Baccalaureus/Baccalaurea*) inženjer/inženjerka zrakoplovnog inženjerstva te se u tu svrhu izdaje diploma kojom se potvrđuje završetak studija. Diplomu prati i dopunska isprava o studiju (*supplement*) koja sadrži pobliže informacije o položenim kolegijima, ocjenama, ECTS bodovima i stečenim kompetencijama.
	4. Sveučilišni diplomski studij završava polaganjem svih ispita i izvršenjem svih drugih upisanih obveza te izradom i obranom diplomskog rada.
	5. Pojedinosti o izboru, upisu, izradbi i obrani diplomskog rada propisane su Pravilnicima o sveučilišnim prijediplomskim i diplomskim studijima i Pravilnikom o završnim i diplomskim ispitima.
	6. Uspješnom obranom diplomskog rada stječe se akademski naziv sveučilišni magistar/magistra inženjer/inženjerka strojarstva, sveučilišni magistar/magistra inženjer/inženjerka brodogradnje, sveučilišni magistar/magistra inženjer/inženjerka mehatronike i robotike odnosno sveučilišni magistar/magistra inženjer/inženjerka zrakoplovnog inženjerstva te se u tu svrhu izdaje diploma kojom se potvrđuje završetak studija. Diplomu prati i dopunska isprava o studiju (*supplement*) koja sadrži pobliže informacije o položenim kolegijima, ocjenama, ECTS bodovima i stečenim kompetencijama.

### Završetak poslijediplomskih studija

* 1. Sveučilišni specijalistički studij završava polaganjem svih ispita, izradbom i obranom završnog rada u skladu s općim aktom Fakulteta.
	2. Osoba koja završi poslijediplomski specijalistički studij stječe zvanje specijalista uz naznaku struke (skraćeno spec. uz naznaku struke) u skladu sa Zakonom. O završetku sveučilišnog specijalističkog studija studentu se izdaje diploma i dopunska isprava o studiju (*supplement*).
	3. Doktorski studij završava polaganjem svih ispita, izvršenjem svih ostalih obveza propisanih studijskim programom i izradbom te javnom obranom doktorskog rada u skladu s općim aktom Fakulteta.
	4. Osoba koja završi doktorski studij i obrani doktorski rad stječe akademski stupanj doktor znanosti uz naznaku znanstvenog područja (skraćeno: dr. sc. uz naznaku znanstvenog područja).
	5. O završetku doktorskog studija izdaje se diploma i dopunska isprava o studiju.
	6. Završni, odnosno doktorski rad brani se samo jedanput.
	7. Odobrena tema završnog, odnosno doktorskog rada koja nije obranjena u roku od pet godina od dana prihvaćanja teme podliježe ponovnom postupku prihvaćanja.

### Završetak programa cjeloživotnog obrazovanja i usavršavanja

* 1. Za posebne oblike cjeloživotnog obrazovanja i usavršavanja izdaju se posebne potvrde o završenom programu.
	2. Sadržaj toga dokumenta utvrđuje Fakultetsko vijeće.

### Promocija

* 1. Promocija je svečani čin uručenja dokumenta o završenom studiju i dodjele odgovarajućega stručnog ili akademskog naziva i stupnja.
	2. Na prijediplomskim, diplomskim i sveučilišnim specijalističkim studijima promovira dekan Fakulteta. U akademski stupanj doktora znanosti promovira rektor Sveučilišta.

### Oduzimanje akademskog ili stručnog naziva, odnosno akademskog stupnja doktora znanosti

* 1. Akademski ili stručni naziv, odnosno akademski stupanj doktora znanosti oduzima se ako se utvrdi da je stečen protivno propisanim uvjetima za njegovo stjecanje, grubim kršenjem pravila studija ili na temelju disertacije koja je plagijat ili krivotvorina.
	2. Oduzimanjem akademskog ili stručnog naziva, odnosno akademskog stupnja doktora znanosti gube se i zvanja za čije je stjecanje to bio jedan od nužnih uvjeta.
	3. Oduzimanje se provodi na prijedlog Fakultetskog vijeća u postupku analognom stjecanju naziva ili stupnja.

# ZAPOSLENICI

### Obavljanje fakultetske djelatnosti

* 1. Nastavnu, znanstvenu i stručnu djelatnost na Fakultetu izvode zaposlenici čija se kvalificiranost utvrđuje izborom na odgovarajuća znanstveno-nastavna, nastavna, suradnička i stručna radna mjesta.
	2. Nastavnu, znanstvenu i stručnu djelatnost na Fakultetu mogu izvoditi i naslovni nastavnici te naslovni suradnici sukladno Pravilniku FSB-a o uvjetima za izbor naslovnih nastavnika i suradnika.
	3. Studenti imaju pravo sudjelovati u znanstvenom i stručnom radu u skladu s općim aktom Fakulteta.
	4. Radi unaprjeđenja nastavnog, znanstvenog i stručnog rada u radu na Fakultetu može sudjelovati gost nastavnik, znanstvenik ili stručnjak iz inozemstva. Gost iz inozemstva može sudjelovati u nastavi iz određenog predmeta te na znanstvenim projektima bez izbora u znanstveno-nastavno zvanje.

### Nastavnička, suradnička i stručna radna mjesta

* 1. Nastavnici se zapošljavaju na znanstveno-nastavna radna mjesta.
	2. Nastavnici se zapošljavaju na nastavna radna mjesta predavača i višeg predavača samo ako se izvode kolegiji koji ne zahtijevaju znanstveni pristup ili za potrebe korepeticije ili za izvođenje stručnih studija ili za poučavanje jezika.
	3. Suradnici se zapošljavaju na suradnička radna mjesta.
	4. Na stručna radna mjesta zapošljavaju se osobe radi provođenja znanstvenih, i stručnih projekata te održavanja nastave koja ne zahtijeva znanstveni pristup, a sukladno općem aktu Fakulteta.

### Ustroj radnih mjesta nastavnika i suradnika

* 1. Znanstveno-nastavna radna mjesta su:
* docent (doc. dr. sc.)
* izvanredni profesor (izv. prof. dr. sc.)
* redoviti profesor (prof. dr. sc.)
* redoviti profesor u trajnom izboru (prof. dr. sc.).
1. Nastavna radna mjesta su:
* predavač (pred.)
* viši predavač (v. pred.)
* profesor stručnoga studija (prof. struč. stud.)
* profesor stručnoga studija u trajnom izboru (prof. struč. stud.).
	1. Nastavna radna mjesta za poučavanje jezika su:
* lektor
* viši lektor
* lektor savjetnik
* predavač
* viši predavač
* predavač savjetnik.
	1. **Suradnička radna mjesta:** su asistent i viši asistent.
	2. **Stručna radna mjesta** su: stručni suradnik, viši stručni suradnik i stručni savjetnik.
	3. Kratice naziva znanstveno-nastavnih radnih mjesta pišu se ispred imena i prezimena osobe koja je zaposlena na tome radnome mjestu.
	4. Kratice naziva nastavnih radnih mjesta pišu se iza imena i prezimena osobe koja je zaposlena na navedenom radnome mjestu.

### Kriteriji za izbor na radno mjesto

* 1. Na znanstveno-nastavno i nastavno radno mjesto može se zaposliti osoba koja ima odgovarajući stupanj obrazovanja u znanstvenom odnosno umjetničkom području i polju, koja ispunjava nacionalne kriterije za izbor na znanstveno-nastavno i nastavno radno mjesto te ispunjava dodatne kriterije utvrđene općim aktom Fakulteta.
	2. Osim ispunjavanja kriterija iz stavka 1. ovoga članka, na znanstveno-nastavno radno mjesto može se zaposliti osoba koja je stekla akademski stupanj doktora znanosti u znanstvenom području i polju i koja je upisana u Upisnik znanstvenika.
	3. Na nastavno radno mjesto, suradničko radno mjesto asistenta i stručno radno mjesto može se zaposliti osoba koja je završila sveučilišni diplomski studij odnosno integrirani studij u znanstvenom području i polju.
	4. Iznimno, na nastavno radno mjesto može se zaposliti osoba koja je završila stručni diplomski studij u znanstvenom području i polju u skladu s općim aktom Fakulteta.
	5. Na suradničko radno mjesto asistenta bira se osoba iz reda posebno uspješnih studenata. Status posebno uspješnoga studenta u smislu ovoga stavka utvrđuje se aktom Sveučilišta i/ili Fakulteta.
	6. Na suradničko radno mjesto višeg asistenta može se zaposliti osoba koja je stekla akademski stupanj doktora znanosti u znanstvenom području i polju.

### Zapošljavanje na slobodno radno mjesto

* 1. Nastavnik i suradnik zapošljava se na slobodno radno mjesto u postupku koji se pokreće javnim natječajem.
	2. Odluku o raspisivanju javnoga natječaja iz stavka 1. ovoga donosi Fakultetsko vijeće.
	3. Odluka o raspisivanju javnoga natječaja iz stavaka 2. ovoga članka sadrži i odluku o imenovanju stručnoga povjerenstva.
	4. Stručno povjerenstvo ima tri člana zaposlena na radnome mjestu više ili iste razine u odnosu na radno mjesto za koje se provodi izbor, u istom znanstvenom području i polju. Iznimno, stručno povjerenstvo može imati više od tri člana. Najmanje jedan član stručnoga povjerenstva mora biti zaposlen na visokom učilištu različitom od onoga za koje se provodi izbor.
	5. Javni natječaj za izbor nastavnika i suradnika na slobodno radno mjesto objavljuje se na hrvatskom jeziku u Narodnim novinama i na mrežnim stranicama Fakulteta te na engleskom jeziku na službenom internetskom portalu za radna mjesta Europskoga istraživačkoga prostora.
	6. Rok za prijavu na javni natječaj je 30 dana od dana njegove objave u Narodnim novinama.
	7. Prijave na natječaj i dokazi o ispunjavanju kriterija podnose se u elektroničkom obliku.
	8. Stručno povjerenstvo iz ovoga članka ocjenjuje ispunjavaju li kandidati zakonske kriterije, nacionalne sveučilišne, znanstvene i umjetničke kriterije te dodatne kriterije.
	9. Stručno povjerenstvo najkasnije u roku od 30 dana od isteka roka za prijavu na natječaj predlaže Fakultetskom vijeću najboljeg kandidata u obrazloženom mišljenju koje sadrži ocjenu svih prijavljenih kandidata.
	10. Fakultetsko vijeće u roku od 30 dana od zaprimanja mišljenja donosi odluku o usvajanju ili odbijanju mišljenja stručnoga povjerenstva. Odluka o odbijanju mišljenja stručnoga povjerenstva mora biti detaljno obrazložena.
	11. Odluku kojom se prihvaća mišljenje stručnoga povjerenstva Fakultet dostavlja nadležnom matičnom odboru i Sveučilištu, najkasnije u roku od osam dana od prihvaćanja mišljenja.
	12. Donošenjem odluke Fakultetskog vijeća kojom se prihvaća mišljenje o zapošljavanju na suradničko radno mjesto postupak je završen.
	13. Nakon zaprimanja odluke nadležnoga matičnoga odbora s izabranim kandidatom odmah se sklapa ugovor o radu, a Sveučilištu se odluka nadležnoga matičnoga odbora odmah dostavlja na znanje.
	14. Ako nadležni matični odbor u roku od 60 dana od zaprimanja odluke Fakultetskog vijeća iz stavka 11. ovoga članka ne donese odluku, uzima se da kandidat ispunjava nacionalne sveučilišne, znanstvene i umjetničke kriterije te se s izabranim kandidatom odmah nakon isteka roka sklapa ugovor o radu.
	15. S osobama izabranima na radna mjesta nastavnika sklapa se ugovor o radu na neodređeno vrijeme, s obvezom provođenja reizbora ili izbora na više radno mjesto.
	16. Nastavnik se na radno mjesto izabire na pet godina.
	17. Nakon isteka pet godina nastavnik se izabire na više radno mjesto ili se reizabire na isto radno mjesto.
	18. Izborom nastavnika na radno mjesto redovitoga profesora u trajnom izboru i profesora stručnoga studija u trajnom izboru završen je postupak napredovanja odnosno reizbora.

### Izbor na više radno mjesto

* 1. Nastavnik koji smatra da ispunjava kriterije za izbor na više radno mjesto prije isteka roka na koji je izabran odnosno reizabran podnosi Fakultetu zahtjev za izbor na više radno mjesto.
	2. Fakultet mora u pisanom obliku pozvati nastavnika najkasnije tri mjeseca prije isteka roka na koji je izabran odnosno reizabran da mu podnese zahtjev za izbor na više radno mjesto ako nastavnik smatra da ispunjava kriterije za takav izbor. Fakultet će u tome pozivu upozoriti nastavnika na posljedice propuštanja podnošenja zahtjeva u roku.
	3. Ako nastavnik nije podnio zahtjev ni nakon poziva iz stavka 2. ovoga članka, Fakultet mora u pisanom obliku ponoviti poziv najkasnije 21 dan prije isteka roka na koji je nastavnik izabran odnosno reizabran.
	4. Postupak izbora na više radno mjesto pokreće se odlukom fakultetskog vijeća, po isteku roka na koji je nastavnik izabran odnosno reizabran. Odluka o imenovanju stručnoga povjerenstva dio je odluke o pokretanju postupka izbora.
	5. Stručno povjerenstvo ima tri člana zaposlena na radnome mjestu više ili iste razine u odnosu na radno mjesto za koje se provodi izbor, u istom znanstvenom području i polju. Iznimno, stručno povjerenstvo može imati više od tri člana. Najmanje jedan član stručnoga povjerenstva mora biti zaposlen na visokom učilištu različitom od onoga za koje se provodi izbor.
	6. Nastavnik je obvezan u elektroničkom obliku dostaviti životopis i dokaze o ispunjavanju kriterija za izbor na više radno mjesto najkasnije u roku od 15 dana od donošenja odluke vijeća o pokretanju postupka izbora. U postupku izbora na više radno mjesto nastavnik dostavlja dokaze o postignućima ostvarenim nakon posljednjeg izbora odnosno reizbora na radno mjesto kojima ispunjava nacionalne sveučilišne, znanstvene i umjetničke kriterije i dodatne kriterije.
	7. Stručno povjerenstvo ocjenjuje ispunjava li nastavnik zakonske kriterije, nacionalne sveučilišne, znanstvene i umjetničke kriterije i dodatne kriterije te podnosi Fakultetskom vijeću obrazloženo mišljenje u pisanom obliku o ispunjavanju kriterija za izbor na više radno mjesto najkasnije u roku od 30 dana od dana zaprimanja dokaza o ispunjavanju kriterija.
	8. Fakultetsko vijeće u roku od 30 dana od zaprimanja mišljenja donosi odluku o usvajanju ili odbijanju mišljenja stručnoga povjerenstva. Odluka o odbijanju mišljenja stručnoga povjerenstva mora biti obrazložena.
	9. Odluku kojom se prihvaća mišljenje stručnoga povjerenstva Fakultet dostavlja nadležnom matičnom odboru i Sveučilištu, najkasnije u roku od osam dana od prihvaćanja mišljenja.
	10. Nadležni matični odbor odlukom utvrđuje ispunjava li nastavnik nacionalne sveučilišne, znanstvene i umjetničke kriterije, najkasnije u roku od 60 dana od dostave odluke.
	11. Ako nadležni matični odbor odnosno nadležno matično povjerenstvo ne donese odluku u propisanom roku, smatra se da nastavnik ispunjava nacionalne sveučilišne, znanstvene i umjetničke kriterije.
	12. Nakon dostave odluke iz stavka 8. odnosno nastupom pretpostavke iz stavka 9. ovoga članka, s nastavnikom se odmah sklapa aneks ugovora o radu, a Sveučilištu se odluka nadležnoga matičnoga odbora odmah dostavlja na znanje.
	13. Ako se u postupku izbora na više radno mjesto utvrdi kako nastavnik ne ispunjava kriterije za izbor na više radno mjesto, najkasnije u roku od 30 dana pokreće se postupak reizbora na radno mjesto.
	14. Senat na prvoj sjednici nakon dostave odluke o izboru obznanjuje izbor nastavnika na znanstveno-nastavna radna mjesta redovitoga profesora u trajnom izboru i redovitoga profesora te izdaje potvrdu.
	15. Vijeće područja na prvoj sjednici nakon dostave odluke o izboru obznanjuje izbor nastavnika na znanstveno-nastavna radna mjesta izvanrednoga profesora i docenta te izdaje potvrdu.
	16. Izabrani nastavnici iz stavaka 1. i 2. ovoga članka upisuju se u evidenciju Sveučilišta.

### Reizbor na radno mjesto nastavnika

##### .

* 1. Postupak reizbora pokreće se protekom pet godina od posljednjeg izbora odnosno reizbora, a treba biti okončan najkasnije u roku od šest mjeseci od dana pokretanja postupka.
	2. Ako nastavnik prije isteka roka na koji je izabran odnosno reizabran nije podnio zahtjev za izbor na više radno mjesto, Fakultet pokreće postupak reizbora.
	3. Reizbor nastavnika provodi se u postupku koji je propisan za izbor nastavnika na više radno mjesto.
	4. Za reizbor na postojeće radno mjesto nastavnik mora od posljednjeg izbora odnosno reizbora ispuniti polovicu nacionalnih sveučilišnih, znanstvenih i umjetničkih kriterija za izbor na više radno mjesto.
	5. Reizbor nastavnika provodi se na pet godina.
	6. Nastavniku koji nije reizabran na postojeće radno mjesto prestaje radni odnos u skladu sa zakonom koji uređuje radne odnose.

### Suradnici

* 1. Asistent se zapošljava na temelju ugovora o radu na određeno vrijeme od šest godina na teret sredstava osnivača, projekta ili vlastitih prihoda.
	2. Viši asistent zapošljava se na temelju ugovora o radu na određeno vrijeme najdulje četiri godine na teret sredstava osnivača, projekta ili vlastitih prihoda.
	3. Suradnik (asistent i viši asistent) ima pravo i obvezu:
1. sudjelovati u izvođenju nastave, obavljanju znanstvene odnosno umjetničke djelatnosti
2. sudjelovati na znanstvenim skupovima i konferencijama
3. sudjelovati u projektnim i drugim aktivnostima Sveučilišta ili sastavnice
4. jednom godišnje mentoru podnositi izvješće o radu
5. obavljati druge poslove po nalogu dekana.
	1. Asistent ima pravo i obvezu:
6. upisati i pohađati doktorski studij na teret Fakulteta
7. na vlastiti zahtjev jednom promijeniti mentora u skladu s kadrovskim mogućnostima Fakulteta.

### Ocjena rada suradnika

* 1. Mentor suradnika je nastavnik Fakulteta.
	2. Sastavnica ocjenjuje rad suradnika jednom godišnje.
	3. Ocjena suradnika utvrđuje se rješenjem protiv kojega nije dopuštena žalba, ali se može pokrenuti upravni spor.
	4. Suradniku koji je dvije godine uzastopno ocijenjen negativno prestaje radni odnos u skladu sa zakonom koji uređuje radne odnose.

### Stručna radna mjesta

* 1. Na stručna radna mjesta zapošljavaju se osobe radi provođenja znanstvenih i stručnih projekata te održavanja nastave koja ne zahtijeva znanstveni pristup.
	2. Uvjeti i postupak izbora na stručna radna mjesta propisani su Pravilnikom o izborima u stručna zvanja i na odgovarajuća radna mjesta na Fakultetu strojarstva i brodogradnje.

### Počasno zvanje

* 1. Počasno zvanje professor emeritus dodjeljuje se umirovljenim redovitim profesorima u trajnom zvanju, bez provođenja javnog natječaja. Predloženik za izbor u počasno zvanje professor emeritus mora imati posebne zasluge za razvitak i napredak Fakulteta te priznati međunarodni i domaći znanstveni, stručni i pedagoški doprinos.
	2. Professor emeritus može sudjelovati u znanstvenoistraživačkom radu i u izvođenju dijela nastave na poslijediplomskim studijima.

### Slobodna studijska godina

* 1. Fakultetsko vijeće odobrava nastavniku na znanstveno-nastavnom radnom mjestu plaćenu slobodnu studijsku godinu (sabbatical) radi znanstvenoga rada.

### Prava nastavnika imenovanih na rukovodeće i javne dužnosti

* 1. Nastavnik koji je izabran ili imenovan na rukovodeću dužnost na Sveučilištu ili u sustavu visokoga obrazovanja i znanstvene djelatnosti te na javnu dužnost u smislu propisa kojim se uređuje sprječavanje sukoba interesa o izboru ili imenovanju, obavještava poslodavca o mirovanju radnoga odnosa.
	2. Nastavniku se jamči povratak na radno mjesto nakon isteka mandata u slučaju izbora ili imenovanja na rukovodeću dužnost na Sveučilištu ili u sustavu visokoga obrazovanja i znanstvene djelatnosti te na javnu dužnost u smislu propisa kojim se uređuje sprječavanje sukoba interesa u roku od 30 dana od dana prestanka obavljanja rukovodeće ili javne dužnosti.
	3. Nastavnik će obavijestiti Fakultet o prestanku obavljanja rukovodeće ili javne dužnosti.
	4. Za vrijeme obavljanja rukovodeće ili javne dužnosti Fakultet može na temelju ugovora o radu na određeno vrijeme zaposliti zaposlenika koji zamjenjuje zaposlenika iz stavka 1. ovoga članka.

### Mirovanje rokova i produljenje ugovora o radu

* 1. Rokovi za izbor i reizbor na radno mjesto nastavnika i suradnika ne teku za vrijeme trudnoće, rodiljnoga i roditeljskoga dopusta, za vrijeme dopusta koji se ostvaruje na temelju propisa koji uređuje rodiljne i roditeljske potpore, privremenih nesposobnosti za rad duljih od tri mjeseca, obavljanja rukovodeće dužnosti na Sveučilištu ili sastavnici ili u sustavu visokoga obrazovanja i znanstvene djelatnosti odnosno javne dužnosti u smislu propisa kojim se uređuje sprječavanje sukoba interesa te u drugim opravdanim slučajevima propisanim zakonom, kolektivnim ugovorom ili općim aktom Sveučilišta ili Fakulteta.
	2. Ugovor o radu na određeno vrijeme produljuje se za onoliko vremena koliko je trajala trudnoća, rodiljni i roditeljski dopust, dopust koji se ostvaruje na temelju propisa koji uređuje rodiljne i roditeljske potpore privremena nesposobnost za rad, obavljanje rukovodeće odnosno javne dužnosti ili drugi opravdani slučaj propisan zakonom, kolektivnim ugovorom ili općim aktom Sveučilišta ili Fakulteta.
	3. Nastavnik i suradnik podnijet će obavijest Fakultetu o odlučnim činjenicama za primjenu stavka 1. i 2. ovoga članka.

### Rad zaposlenika izvan Fakulteta

* 1. Nastavnik i suradnik može obavljati poslove koji su predmet djelatnosti ili su vezani za predmet djelatnosti Fakulteta izvan Fakulteta.
	2. Postupak izdavanja suglasnosti za rad zaposlenika iz stavka 1. ovoga članka uređuje se općim aktom Fakulteta.

### Prestanak ugovora o radu nastavnika

* 1. Nastavniku prestaje ugovor o radu radi odlaska u mirovinu istekom akademske godine u kojoj je stekao uvjete za mirovinu.
	2. Iznimno, s redovitim profesorom u trajnom izboru Fakultet može na teret vlastitih sredstava sklopiti ugovor o radu najdulje do isteka akademske godine u kojoj je navršio sedamdeset godina života.

### Zamjena privremeno odsutnoga zaposlenika

* 1. U slučaju privremene odsutnosti nastavnika ili suradnika, Fakultet može bez provedbe javnoga natječaja sklopiti ugovor o radu na određeno vrijeme, ali ne dulje od šest mjeseci, s osobom koja ga zamjenjuje.
	2. Stručno povjerenstvo od tri člana zaposlena na radnome mjestu više ili iste razine utvrđuje ispunjava li osoba kriterije za radno mjesto.
	3. Fakultetsko vijeće sastavnice odlučuje o mišljenju stručnoga povjerenstva iz stavka 2. ovoga članka.
	4. Zaposlenik koji zamjenjuje privremeno odsutnoga suradnika ne mora upisati i pohađati doktorski studij.

### Naslovni nastavnik, znanstvenik i suradnik

* 1. Fakultet može bez provedbe javnoga natječaja angažirati naslovnoga nastavnika ili suradnika.
	2. Naslovni nastavnik ili suradnik je osoba koja nije u radnom odnosu na Fakultetu, a ispunjava kriterije za izbor na znanstveno-nastavno ili suradničko radno mjesto.

### Nagrade i priznanja

* 1. Za uspješan rad i doprinos ugledu Fakulteta, Fakultet dodjeljuje nagrade i priznanja zaposlenicima, studentima i ostalim zaslužnim pojedincima i pravnim osobama u obliku i na način utvrđen Pravilnikom o dodjeli medalja, nagrada i priznanja te ostalim Pravilnicima Fakulteta.

### Stegovni postupak

* 1. Neizvršavanje obveza, kršenje pravila ponašanja utvrđenih ovim Statutom, ili na njemu utemeljenom općem aktu te narušavanje ugleda Fakulteta i njihovih zaposlenika, povlači stegovnu odgovornost zaposlenika. Opis stegovnih djela i stegovni postupak utvrđuje se Pravilnikom o odgovornosti radnika za povrede obveza iz radnog odnosa.

# ZNANSTVENI I STRUČNI RAD

### Znanstveno i stručno istraživanje

* 1. Sloboda znanstvenog i stručnog istraživanja te međusobne suradnje i povezivanja je akademska sloboda koja, u skladu s Ustavom Republike Hrvatske i Zakonom, pripada svim članovima akademske zajednice.
	2. Znanstvena i stručna istraživačka djelatnost je pravo i obveza svih zaposlenika Fakulteta izabranih na znanstveno-nastavna, nastavna i suradnička radna mjesta te studenata, a uređena je ovim Statutom i ugovorom o radu.
	3. Znanstvena i stručna istraživačka djelatnost zaposlenika i studenata iz stavka 2. ovoga članka ostvaruje se:
1. preuzimanjem ugovornih obveza i skupnim radom na znanstvenim i stručnim istraživačkim programima i projektima te skupnim radom na stručnim studijama, analizama, ekspertizama i ostalim oblicima stručnoga rada
2. preuzimanjem ugovornih obveza i individualnim radom na znanstvenim i stručnim istraživačkim programima i projektima te individualnim radom na stručnim studijama, analizama, ekspertizama i ostalim oblicima stručnoga rada.
	1. Fakultet podržava stalnu i profesionalnu znanstvenu i stručnu djelatnost svojih zaposlenika i studenata od općeg interesa te javno predstavljanje i objavljivanje rezultata takve djelatnosti.
	2. Svojom istraživačkom djelatnošću zaposlenici ne smiju djelovati suprotno ostvarenju temeljnih zadaća te misije i vizije Sveučilišta i Fakulteta niti mogu upotrebljavati ime i znak Sveučilišta i Fakulteta u komercijalne svrhe.
	3. Pripadnici akademske zajednice u svom znanstvenom i stručnom istraživačkom radu na Sveučilištu uživaju zaštitu intelektualnog vlasništva prema najvišim standardima te imaju sva prava koja proizlaze iz tog rada, sukladno Zakonu.
	4. Fakultet i svi njegovi djelatnici dužni su poštivati intelektualno vlasništvo, autorsko pravo i srodna prava.

### Predlaganje, ugovaranje i izvedba projekata te analiza i ekspertiza

čl. 97. SS

* 1. Zaposlenik ili skupine zaposlenika te studenti predlažu i ugovaraju znanstvene i stručne programe i projekte te analize, ekspertize i ostale oblike stručnog rada (dalje: projekte) uz pisanu suglasnost dekana Fakulteta.
	2. Projekti moraju zadovoljavati kriterije istraživačkog i/ili stručnog rada Sveučilišta i Fakulteta.
	3. Ugovor o provedbi projekta potpisuju, uz naručitelja, predlagatelj odnosno voditelj projekta i dekan Fakulteta.
	4. Za provedbu ugovorenog projekta Fakultet može ustupiti prostor, opremu, infrastrukturu i ostale pogodnosti.
	5. Za ustupljenu infrastrukturu iz stavka 2. ovog članka Fakultet zaračunava naknadu sukladno odredbama Pravilnika o financijskom poslovanju Fakulteta u suradnji s gospodarstvom.
	6. Svi stručni radovi koje obavljaju nastavnici i suradnici na Fakultetu i sredstvima Fakulteta moraju se obavljati u ustrojbenim jedinicama Fakulteta. Za svaki takav rad treba otvoriti radni nalog. Radni nalog otvara se na temelju ugovora ili narudžbe za izvršenje rada.
	7. Za obavljanje znanstvenog i stručnog rada izvan Fakulteta, nastavnici i suradnici dužni su tražiti suglasnost dekana.
	8. Ta se suglasnost može dati ako predviđena aktivnost nastavnika i suradnika nije u sukobu s njegovim redovnim radnim obvezama i općim interesima Fakulteta.
	9. Radi sudjelovanja na znanstvenom ili stručnom projektu na Fakultetu dekan može odobriti ugovorno zapošljavanje tako dugo dok su osigurana sredstva.
	10. Pri ugovornom zapošljavanju na projektu određuje se obujam znanstvenog ili stručnog rada za svakog djelatnika.
	11. Na svim dokumentima koji se ispostavljaju naručiteljima stručnih usluga izvan Fakulteta (ponude, potvrde, izvješća, ekspertize i drugo) moraju se primjeniti usvojena rješenja grafičkog identiteta Fakulteta, propisana Pravilnikom o žigu, pečatu i znaku Fakulteta.

### Zaklade, donacije i sponzorstva

čl. 99. SS

* 1. Zaklade, donacije, sponzorstva ili drugi oblici darovanja mogu se prihvatiti kao potpora fakultetskim djelatnostima određenim Zakonom i ovim Statutom.
	2. Sredstva zaklada, donacija, sponzorstva ili drugih oblika darovanja mogu se prihvatiti nakon zatražene i dobivene suglasnosti dekana.
	3. Dekan daje suglasnost na donacije i sponzorstva Fakulteta drugim pravnim osobama.

# IMOVINA I POSLOVANJE FAKULTETA

### Imovina Fakulteta i njegovih ustrojbenih jedinica

čl.100. st. 2. i 3. SS

* 1. Imovinu Fakulteta čine nekretnine i pokretnine u vlasništvu Fakulteta, druga imovinska prava, financijska sredstva pribavljena od osnivača, namjenska financijska sredstva, vlastita financijska sredstva (primjerice od pružanja usluga, prodaje dobara i dr.) i imovina pribavljena iz drugih izvora (primjerice: darovi, ostavine, sredstva zaklada i dr.).
	2. Fakultet će općim aktom pobliže propisati opće uvjete poslovanja Fakulteta, sukladno Zakonu i statutu Sveučilišta.

###  Financijska sredstva za obavljanje djelatnosti

* 1. Fakultet financira obavljanje svojih djelatnosti sljedećim vrstama financijskih sredstava:
1. financijskim sredstvima osnivača (sredstva iz državnoga proračuna Republike Hrvatske)
2. namjenskim financijskim sredstvima
3. vlastitim financijskim sredstvima.
	1. Financijska sredstva iz stavka 1. ovoga članka pobliže se uređuju Zakonom.

# JAVNOST RADA I POSLOVNA TAJNA

### Javnost rada Fakulteta

čl.112 SS

* 1. Rad Fakulteta je javan.
	2. Fakultet se odnosi prema javnosti s poštovanjem i na temelju međusobnoga uvažavanja i suradnje.
	3. Javnost rada osigurava se i ostvaruje:
1. kroz dostupnost javnosti podataka koji se upisuju u odgovarajući registar i evidencije
2. podnošenjem godišnjega financijskoga izvješća
3. podnošenjem godišnjega izvješća o poslovanju Fakulteta i provedbi programskoga ugovora
4. organizacijom skupova (simpozija, konferencija, okruglih stolova i drugih događanja) kojima je osiguran pristup javnosti
5. dostupnošću podataka javnosti na mrežnoj stranici i društvenim mrežama Fakulteta
6. izdavanjem publikacija (knjiga, časopisa, biltena, brošura, plakata i ostalo)
7. na druge prikladne i potrebne načine.
	1. Statut, druge opće akte i podatke koje smatra odlučnima, Fakultet objavljuje na mrežnim stranicama na lako dostupnom mjestu i na lako pretraživ način.
	2. Pristup informacijama omogućuje se u skladu sa zakonskim uređenjima.
	3. Fakultet ne prihvaća zlouporabu, šikaniranje i druga postupanja kojima se pretjerano i bezrazložno iscrpljuju njegovi resursi te kojima se ometa i sprječava redovan rad Fakulteta.
	4. Fakultet će uskratiti davanje informacija, odnosno uvid u dokumentaciju radi zaštite tajnosti podataka i zaštite osobnih podataka.

### Poslovna tajna

* 1. Fakultet će uskratiti obavijesti o podacima koji su poslovna tajna.
	2. Pojedinosti u svezi poslovne tajne Fakulteta navedene su u Pravilniku o poslovnoj tajni.

# PRIJELAZNE I ZAVRŠNE ODREDBE

* 1. Ostali akti trebaju se uskladiti u roku od šest mjeseci od stupanja na snagu ovoga Statuta.
	2. Ovaj Statut stupa na snagu, nakon dobivene suglasnosti Senata Sveučilišta u Zagrebu, osmog dana od dana objavljivanja na internetskim stranicama Fakulteta.

DEKAN

Prof. dr. sc. Zdenko Tonković

Na ovaj Statut suglasnost je dala podružnica Nezavisnog sindikata znanosti i visokog obrazovanja Fakulteta strojarstva i brodogradnje, Sveučilišta u Zagrebu.

Na ovaj Statut Senat Sveučilišta u Zagrebu dao je suglasnost dana \_\_\_\_\_\_\_\_\_\_\_\_\_\_\_\_\_\_\_.

Tajnik Fakulteta

Ivan Petrošević, dipl. iur.

Zagreb, \_\_\_\_\_\_\_\_\_\_\_\_\_\_. godine

Kazalo pojmova

A

Akademska sloboda 2

Akt

Drugi opći 10

Opći 13, 23, 60

Opći Fakulteta 2, 24, 28, 59

Opći interni akt 22

Opći Sveučilišta 13

Opći Sveučilišta i Fakulteta 23

Opći Sveučilišta ili Fakulteta 22

Č

Članovi akademske zajednice 2

D

Dekan 4, 5, 6, 9, 59

Dekanovo godišnje izvješće 5

Diplomski 23, 24, 28

Diplomski studiji 22

Djelatnost Fakulteta 2, 3

Državni etalon 19

E

ECTS bodovi 24, 27, 28

F

Fakultetsko vijeće 1, 2, 4, 6, 7, 8, 9, 10, 11, 12, 13, 14, 18, 23, 24, 25, 27, 28

I

Izbor dekana 5

Izvedbeni plan nastave 23

K

Kolegij dekana 9

L

Laboratorij 14, 16, 17, 19

M

Mandat dekana 5

N

Nadležnosti dekana 4

Nastavak prekinutog studija 25

Naziv Fakulteta 1

O

Oblici izvođenja nastave 26

Opći akt 2

Opći poslovi 9

Opći propis 9

P

Poslijediplomski 23, 24, 28

Poslijediplomski doktorski studij 28

Poslijediplomski specijalistički studij 24, 28

Poslijediplomski specijalistički studiji 22

Poslijediplomski studij 23

Poslijediplomski sveučilišni doktorski studiji 22

Pravilnik

Pravilnik o financijskom poslovanju Fakulteta u suradnji s gospodarstvom 58

Pravilnik o poslovnoj tajni 66

Pravilnik o radu Knjižnice 17

Pravilnik o stegovnoj odgovornosti studenata 20

Pravilnik o sveučilišnom preddiplomskom i diplomskom studiju 23, 27, 28

Pravilnik o ustrojstvu Fakulteta i radnih mjesta Fakulteta strojarstva i brodogradnje 17, 18

Pravilnik o žigu, pečatu i znaku Fakulteta 2, 58

Predavanja 26

Preddiplomski 24

Predstojnik zavoda 18, 19, 20

Prestanak statusa studenta 22

Prodekan 5

Prodekani 8

Promocija 29

R

Razrješenje dekana 7

S

Sabbatical 13

Sastav Fakultetskog vijeća 11, 12

Seminari 26

Sjedište Fakulteta 1

Status studenta 20, 22

Stegovna odgovornost studenta 20

Studij 22

Studijski program 23

T

Tajnik Fakulteta 9

Tajno glasovanje 13

Terenska nastava 26, 27

Trajanje akademske godine 25

Trajanje studija 24

U

Upis više godine 27

USTROJSTVO FAKULTETA 14

Uvjeti upisa 23

V

Vježbe 26

Auditorne 26

Konstrukcijske 26

Laboratorijske 26

Tehnološke 26

Voditelj katedre 19

Voditelj laboratorija 19, 20

Z

Zadaće Fakulteta 1

Završetak studija 27